text:
Rwanda : Intara y’Amajyepfo: Mu guhiga amahegitari azahingwa, hajye hahigwa n’amatoni azezwa
Iki ni icyifuzo cy’umwe mu bafatanyabikorwa bari mu nama mpuzabikorwa y’Intara y’amajyepfo ejo tariki ya 5 Kamena, inama yateraniye mu cyumba cy’inama cya Hoteli Credo. Hari nyuma yo kugezwaho ingingo z’ingenzi Uturere two muri iyi Ntara tuzibandaho mu mihigo y’umwaka utaha wa 2012-2013.
Nk’uko uwatanze iki cyifuzo yabigaragaje, ngo guhiga amahegitari azahingwa ntibihagije, hatarebwe n’umusaruro uzavamo kuko ari yo nzira yo gutuma hafatwa ingamba zo kongera umusaruro. Yunzemo agira ati : « Ikigo cy’igihugu gishinzwe guteza imbere ubuhinzi n’ubworozi (RAB) gifatanyije  n’icy’ibarurishamibare (NISR) byafasha uturere kugera kuri bene iyi mihigo. Kubara umusaruro bishobora no kuzana abashoramari. »
Ibi uyu mufatanyabikorwa yavuze bifite ishingiro. Habonetse akarere kera nk’igihingwa cy’imyumbati ku buryo buhagije, byakurura abashoramari batunganya iyi myumbati. Bigaragaye ko mu karere runaka hazaba habonekamo umukamo uhagije biturutse kuri gahunda ya Girinka, mu gihe runaka, byatuma abashora imari batangira gutekereza ku buryo ayo mata azatunganywa, bityo ntihazagire igihe abaturage bagira amata bakabura aho bayagurishiriza.
Abari mu nama bifuje kandi ko mu gupanga ibizahingwa hakwibukwa n’imboga kuko zisigaye zibura ku masoko. Binatewe n’uko igihe cy’izuba cyegereje, hifujwe ko hatekerezwa kuri gahunda yo kuvomerera imyaka.
Ku bijyanye n’ubworozi, hifujwe ko hashyirwaho ikigo gisuzuma amatungo. Iki cyifuzo cyaturutse ku kuba muri iki gihe ubworozi bwitaweho nyamara hakaba nta hantu hariho amatungo yasuzumirwa ngo hamenyekane by’ukuri indwara arwaye bityo abashe no kuvurwa neza.
Mu bindi bitajyanye n’ubuhinzi ndetse n’ubworozi, Uturere twasabwe gutekereza ku myubakire y’imisarane mu midugudu, hagashakwa uburyo hajya hubakwa ividurwa naho ubundi ubutaka bwo kuyicukuramo buzagera aho bubure.


c: text/html

text:
Inzira y’agakiza
Mbese urashonje? bitari inzara isanzwe y’umubiri, ndavuga hari inzara n’inyota wumva ufitiye ikintu kirenze ibindi mu buzima? Hari ikintu mu mutima wawe ndani ujya wumva kitajya gishobora guhazwa n’ikintu icyo aricyo cyose? Niba ari uko biri, Yesu ni we nzira! Yesu arababwira ati “Ni jye mutsima w’ubugingo, uza aho ndi ntazasonza na hato, n’unyizera ntabwo azagira inyota na hato. (Yohana 6:35)
Mbese waracanganyikiwe? byashoboka ko wumva utabasha kubona inzira y’ukuri cg intego mu buzima? Byashoboka ko wumva hari uwajimije itara mu buzima bwawe ukaba utabasha kubona aho bacanira? Niba ari uko biri, Yesu ni we nzira y’agakiza! Yesu yongera kubabwira ati “Ni jye mucyo w’isi. Unkurikira ntazagenda mu mwijima na hato, ahubwo azaba afite umucyo w’ubugingo.” (Yohana 8:12).
Mbese ujya wumva warakingiranywe hanze y’ubuzima? waba waragerageje imiryango itandukanye, ugasanga ibiri inyuma yayo ari ubusa nta n’icyo bimaze? Waba uri gushaka ubwinjiriro bw’ubuzima bunyuzwe? Niba ari uko biri, Yesu ni we nzira y’agakiza! Yesu yaravuze ati“Ni jye rembo, umuntu niyinjira muri jye azakizwa, azinjira asohoke kandi azabona urwuri. ” (Yohana 10:11)
Mbese abandi bantu bakunda kuguhemukira? Imibano yawe yarakonje kandi wumva ntacyo imaze? byaba bisa nk’aho buri umwe ashaka kugukoresha mu kukuvanaho inyungu gusa? Niba ari uko biri, Yesu ni we Nzira! Yesu yaravuze ati “Ni jye mwungeri mwiza. Umwungeri mwiza apfira intama ze, ariko uragirira ibihembo, utari umwungeri bwite kandi n’intama atari ize, iyo abonye isega rije asiga intama agahunga, isega rikazifata rikazitatanya. Kuko ari uw’ibihembo, arahunga ntiyite ku ntama. Ni jye mwungeri mwiza kandi menya izanjye, izanjye zikamenya ” (Yohana 10:11-14)
Mbese wibaza ibiba nyuma y’urupfu? warushye kuberaho ubuzima bwawe ibintu by’akanya gato bishira bikanabora? Hari igihe ujya wibaza ko ubuzima ntacyo bumaze?, Niba ari uko biri, Yesu ni we nzira y’agakiza! Yesu aramubwira ati “Ni jye kuzuka n’ubugingo, unyizera naho yaba yarapfuye azabaho, kandi umuntu wese ukiriho unyizera ntazapfa iteka ryose. (Yohana 11:25-26)
Ni iyihe nzira? Ni ukuhe kuri? Ni ubuhe bugingo? Yesu aramubwira ati “Ni jye nzira n’ukuri n’ubugingo: nta wujya kwa Data ntamujyanye. (Yohana 14:6)
Inzara wumva ni inzara y’umwuka, kandi ishobora guhazwa na Yesu Kristo wenyine. Yesu ni we wenyine ushobora kuvanaho umwijima. Yesu ni we muryango w’ubuzima bunyuzwe. Yesu ni inshuti n’umushumba mwiza wari ukeneye. Yesu ni we bugingo -Muri ubu buzima ndetse nubuzima buzaza. Yesu ni we nzira y’agakiza.
Impamvu wumva ushonje, impamvu bisa nkaho waburiye mu mwijima, impamvu utabona ubuzima bufite icyo bumaze, nuko watandukanijwe n’Imana. Bibiliya itubwira ko twese twacumuye, dutandukanywa n’Imana(Umubwiriza 7:20; Abaroma 3:23). Uwo mwanya wumva urimo ubusa mu mutima wawe ni Imana ibura mu buzima bwawe. Twaremewe kugirana umubano n’Imana. Kubera icyaha, dutandukanijwe n’uwo mubano. Ikirushijeho kuba kibi ni uko, icyaha cyacu kizatuma dutandukanywa n’Imana by’iteka ryose. muri ubu buzima ndetse n’ubuzima buzaza (Abaroma 6:23; Yohana 3:36)
Icyo kibazo cyakemurwa gute? Yesu ni we nzira y’agakiza! Yesu yishyizeho ibyaha byacu (2Abakorinto 5:21). Yesu yapfuye mu mwanya wacu (Abaroma 5:8), afata igihano twari dukwiye. Nyuma y’iminsi itatu, Yesu azuka mu bapfuye, yerekana ubutsinzi ku cyaha ndetse n’urupfu(Abaroma 6:4-5). Ni ukubera iki yabikoze? Yesu asubiza icyo kibazo we ubwe: Nta wufite urukundo ruruta urw’umuntu upfira incuti ze. (Yohana 15:13). Yesu yarapfuye kugirango tubashe kubaho. nidushyira kwizera kwacu muri Yesu, tukiringira ko urupfu rwe ari nk’impongano y’ibyaha byacu, ibyaha byacu byose birababarirwa kandi bigahanagurwa burundu. Icyo gihe Inzara y’umwuka dufite irahazwa. Amatara azacanwa. Tuzabona umumaro n’intego y’ubuzima. Tuzamenya inshuti yacu magara nyakuri n’umushumba mwiza. Tuzamenya ko tuzagira ubugingo buhoraho nyuma y’urupfu –Ubuzima buzuwe mw’ijuru bw’iteka na Yesu!
Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho.(YOHANA 3:16)
Author: Gotquestions.org
Translator: Joyking N. Fred

robotstxt: allowed

filter: keep


text:
Kuri uyu wa 22 Nyakanga 2017 umukandida w'ishyaka riharanira demukarasi no kurengera ibidukikije mu Rwanda Dr Frank Habineza yakomereje ibikorwa bye byo kwiyamamaza mu karere ka Nyamagabe mu murenge wa Gashaka akagari ka Nyamugari.
Kuri iyi nshuro, ubwitabire bwatubutse cyane ugereranyije n'indi minsi kuko urebesheje ijisho wabonaga hari abaturage basaga 1500.
Mu byo yijeje abatuye muri aka karere by'umwihariko, Habineza yavuze ko natorwa azakuraho ikigo ngororamuco cya Tare gifungirwamo abantu Leta ivuga ko baba bakoze amakosa runaka abangamiye umuryango nyarwanda cyane cyane abanywa ibiyobyabwenge.
Habineza avuga ko iki kigo cya Tare kimwe n'ibindi bigo ngororamuco byo mu Rwanda bifunga abantu ku buryo bunyuranyije n'amategeko akavuga ko azabikuraho byose mu gihe umuntu yakoze ikosa agahanwa mu buryo bukurikije amategeko.
Yagize ati: " Twumvise ko hari abantu bafungirwa muri Tare Transit Centre, ngo iyo Minisitiri agiye kuza hano, cyangwa Perezida ngo bafata abantu bakabafungira aho ahntu, twabyumvise ko bihari. Tare n'ibindi bigo byose bifungirwamo abantu bitemewe n'amategeko bigomba kuvaho. Niba umuntu akoze icyaha polisi yacu irahari ifite ubushobozi umuntu ukoze icyaha bajye bamutwara kuri polisi bamukorere dosiye ajye muri gereza."
Habineza yavuze ko hari n'abafungirwa muri ibyo bigo nta makosa bakoze kuko ngo hari n'umunyamuryango we wafungiwemo azira kunywa urumogi kandi ngo atanywa n'isigara bityo akavuga ko bigomba kuvaho abantu bagafungirwa muri za gereza zemewe n'amategeko.
Umunyamabanga nshingwabikorwa w'umurenge wa Gashaka, Bayoringire Jean, yakiranye yombi Habineza n'abarwanashyaka b'ishyaka rye avuga ko anenga abayobozi bagaragaweho amakosa yo gukumira abaturage bashaka kujya kumva imigabo n'imigambi y'abakandida.
Ati: "Abaturage bamaze kumva igisobanuro cya demukarasi n'imiyoborere mu bwisanzure, bafite uburenganzira bwo kujya aho bashaka bakumva ibitekezo by'abakandida cyane cyane ko bibera ku karubanda. Icyo nabwira bagenzi bange ni ukurekera umuturage ubwisanzure bwe nkuko amategeko abiteganya akisanzura mu byo akora no mu byemezo afata kuko ni uburenganzira bwe."
Gitifu yavuze ko ibigo ngororamuco bishobora kuvaho ariko hakajyaho ubundi buryo bwo gukemura ibibazo byatumaga bajyanwayo. Ati: "Iyo gahunda yavaho ariko igasimburwa n'indi, ubwo afite ubundi buryo yabigenza kundi ku buryo bitazahungabanya umutekano."
Mu minsi ishize abakandida batandukanye bagiye bahura n'amananiza aturutse ku buyobozi bw'inzego z'ibanze ndetse kugeza ubu hari abayobozi polisi yamaze guta muri yombi barimo na Meya wa Rubavu Sinamenye Jeremiah.
Abaturage baganiriye na Makuruki bavuze ko bashimishijwe na zimwe muri gahunda Habineza avuga ko azakora cyane cyane ibijyanye na politiki y'ubutaka n'iyo kugabanya ubushomeri mu rubyiruko.
Gitifu wa Gashaka
Bamwe bari bicaye hakurya bakurikiye ibyo Habineza abizeza kubagezaho
from Makuruki.rw http://ift.tt/2gSIIXm


text:
Gakenke: Umuyobozi w’umudugudu wahize abandi yahembwe igare
Kuri uyu wa kane tariki 28/03/2013, ubwo hasozwaga ukwezi kwahariwe imiyoborere myiza n’itorero ryo ku rugerero mu Murenge wa Ruli,  Akarere ka Gakenke, abayobozi b’imidugudu bakoze neza bahembwe ibintu bitandukanye, uwahize abandi ahabwa igare.
Umusore witwa Dusabumuremyi Egide uyobora umudugudu wa Gataba, mu Murenge wa Ruli wagaragaje ko ari indashyikirwa mu gukangurira abaturage ayobora gahunda za Leta  ni we wegukanye igare rishyashya.
Dusabumuremyi yadutangarije ko yishimiye igihembo ahawe. Yemeza ko icyo gihembo agikesha ubufatanye bwiza burangwa hagati y’abaturage na komite y’umudugudu bigatuma bashyira mu bikorwa gahunda za Leta neza.
Abaturage bo mu mudugudu we batanze ubwisungane magirirane mu kwivuza buzwi nka mitiweli ku gipimo cya 100%.
Bazubagira Drocella, umuyobozi w’umudugudu wa Gisizi, Akagali ka Rwesero, wahembwe radiyo,  avuga ko yakiriye neza igihembo yahawe.
Uyu mugore w’abana barindwi  ayobora umudugudu uhana imbibi n’Akarere ka Muhanga. Ahamya ko uburyo akemura ibibazo by’abaturage be bambuka uruzi rwa Nyabarongo bakanywera i Muhanga n’uko ahanga  n’abantu bava i Muhanga bakinjira mu mudugudu we gucukura  amabuye y’agaciro mu buryo butemewe ngo  ni byo byatumye aba umuyobozi mwiza.
Ngo umunsi umwe aherekejwe n’umugabo we ndetse n’abaturage bafashe ubwato ari nijoro bakurikirana abajura b’amabuye y’agaciro bari bambutse mu Karere ka Muhanga barafatwa.
Abandi bayobozi b’imidugudu bahembwe terefone ngendanwa n’itoroshi yo kumurikisha iherekejwe n’amabuye yayo.
Umuyobozi w’Akarere ka Gakenke wungirije ushinzwe imibereho myiza, Ntakirutimana Zephyrin  avuga ko  ari byiza gushimira abakora neza no kugaya abakora nabi. Ibi bizatuma abayobozi b’imidugudu bagira ishyaka mu kazi kabo.
Yashimye ibikorwa byakozwe n’intore zo ku rugerero, aboneraho gusaba abaturage kuzabibungabunga kugira ngo bizarambe.
Mu Karere ka Gakenke Intore zigera ku 1100 zitabiriye itorero ryo ku rugerero mu gihe cy’amezi atatu zikora ibikorwa by’iterambere birimo guca ibyobo bifata amazi, kubakira abatishoboye, gutunganya ubusitani, gutanga ibyangobwa by’ubutaka n’ibindi.
Â


text:
«Nta kintu na kimwe gifite agaciro nko kubaka isi, aho abana bacu bazagira ubushobozi bwo kugera ku buryo bwuzuye ku bushobozi bwabo kandi bagakura bafite ubuzima bwiza, mu mahoro n’icyubahiro. » Aya ni amagambo yavuzwe n’Uwahoze aari Umunyamabanga Mukuru w’Umuryango w’Abibumbye, Kofi Annan , mu rwego rwo kugaragaza ko uburenganzira bw’umwana bukwiriye kwitabwaho kugira ngo abashe kubaho no gukura neza nta nkomyi.Mu mwaka wa 1995 ni bwo Inteko Ishinga amategeko y’u Bufaransa yemeje itariki ya 20 Ugushyingo nk’Umunsi mpuzamahanga wahariwe kurengera uburenganzira bw’umwana. Uyu munsi ukaba ufatwa nk’amahirwe akomeye yo gutekereza ku bibi, ihohoterwa n’akarengane byagiye bikorerwa umwana ku isi. Uyu munsi kandi wongera gutuma abantu baha agaciro amasezerano mpuzamahanga yerekeranye n’uburenganzira bw’umwana yo mu mwaka wa 1989.
Amasezerano n’Uburenganzira bw’umwana
Amasezerano Mpuzamahanga ku Burenganzira bw’Umwana ni inyandiko nini (texte) igizwe n’inyandiko ntoya (articles) 54, ikaba yaremejwe n’Umuryango w’Abibumbye tariki ya 20 Ugushyingo 1989. Aya masezerano avuga ko umwana atari ikiremwa muntu kiba kikomba kurindwa gusa, ahubwo ko ari umuntu ufite uburenganzira bwo kwiga, kuvuzwa no kurindwa, aho yaba yavukiye ku isi yose. Kuri ibi, hiyongeraho ko umwana ahabwa umwanya wo kugaragaza ibitekerezo bye. Aya masezerano akaba yarashyizweho umukono n’ibihugu 191 kuri 193 bigize Umuryango w’Abibumbye. Igihugu cya Somakia na Leta zunze ubumwe z’Amerika ni byo byonyine byanze gushyira umukono kuri aya masezerano.
Nk’uko bitangazwa ku rubuga rwa internet: wikepedia.org, ngo iyi nyandiko ni ingirakamaro cyane ariko na none ntihagije kuko ngo hakiri byinshi byo gukora kugira ngo uburenganzira bw’umwana bwubahirizwe. Urubuga rwa internet: www.journee-mondiale.com rutangaza ko kugira ngo uburenganzira bw’umwana buhinduke ukuri ari uko ingamba zifatwa zashyirwa mu bikorwa, ibyo bigakorwa ku bana nk’uko bikorerwa abandi bantu bose. Aha umwanditsi kuri uru rubuga avuga ko guteza imbere uburenganzira bw’umwana bigomba kugira ibintu bishingiraho birimo kubaka imibereho rusange, ubukungu ndetse n’umuco kandi ku buryo umwana abasha kubigeraho nta nkomyi. Ngo bigenze bityo ni bwo abantu bavuga ko uburenganzira bw’umwana bwubahirijwe.
Mu bihe bitandukanye, Ishami ry’Umuryango w’Abibumbye ryita ku bana-UNICEF rikaba ryaragiye rikora ibikorwa byinshi bitandukanye kugira ngo uburenganzira bw’umwana bwubahirizwe uhereye ku gihe cy’ubuhinja bwe kugira ngo azabashe kwiteza imbere mu mikurire ye abona uburenganzira bw’ibanze.
Benshi mu mpirimbanyi z’uburenganzira bw’umwana bemeza ko iterambere n’iyubahirizwa ry’uburenganzira bw’umwana ridakwiriye guhama mu bitekerezo gusa, ko ahubwo ko bigomba kuba ukuri mu mibereho ya buri munsi, umwana akagira uburenganzira bw’ibanze: haba mu buryo bwo kurindwa, mu buzima, ku iterambere, ku muco no ku burezi.
Ishusho y’uburenganzira bw’umwana igahaze ite? Urugero rw’u Bufaransa
Nubwo inzego nyinshi ziharanira uburenganzira bw’umwana, bigaragara ko abana benshi bo ku isi bahura n’ibibazo bitandukanye bibangamira uburenganzira bwabo. Nk’uko bigaragara ku rubuga twavuze haruguru, dore imwe mu mibare igaragaza uko abana bamwe na bamwe babayeho mu gihugu cy’u Bufaransa:
-Abana bagera kuri miliyoni babayeho mu bukene
-Abagera ku 19.000 bafatwa nabi mu miryango
-Abagera ku 76.000 babaho mu buzima bugoye mu miryango yabo, bateshwa agaciro ku buryo bibagiraho ingaruka mu iterambere
ry’imikurire yabo
-Abagera ku 240.000 baba mu bigo cyangwa imiryango yabakiriye
-Abagera ku 85.000 bahumanywa n’ibyuka byangiza ikirere
-Hagaragara umubare munini w’abana biyahura bari mu kigero cy’imyaka hagati ya 15 na 24
-Abakobwa n’abahungu bagera ku 150.000 bareka ishuri buri mwaka nta mpamvu igaragazwa
-Abagera ku 15.000 batarageza ku myaka 16 y’amavuko ntibakurikirana amasomo mu gihe baba banditse ku bigo by’amashuri
-15% by’abana biga mu mashuri ntibashobora gusobanukirwa n’ibyo baba basoma
Nubwo bimeze bitya, u Bufaransa bufatwa nka kimwe mu bihugu by’intangarugero bigerageza kwita ku burenganzira bw’umwana kuko imibare itangazwa n’urubuga www.journee-mondiale.com twavuze, igaragaza ko iki gihugu cyita ku bana basaga miliyoni 15 kandi babarirwa mu kigero cyo munsi y’imyaka 18 y’amavuko.
Umuntu ahereye ku gihugu nk’u Bufaransa gifatwa nka kimwe mu bihugu byateye imbere, agatekereza uburenganzira bw’umwana wo mu bihugu bikiri mu nzira y’amajyambere n’ibikennye cyane, ashobora kwemeza ko uburenganzira bw’abo bana bubangamirwa kurushaho, ari na yo mpamvu abantu abkwiriye guhagurukira rimwe kugira ngo barinde uburenganzira bw’umwana, bityo azabashe gukurana iterambere, haba kuri we n’isi yose muri rusange.


text:
Urwenya: Ikimuga n'Impumyi
Ikimuga n'Impumyi
Hariho abantu babiri, umwe yari ikimuga undi ari impumyi; umunsi umwe bajya guca imyembe ahantu, impumyi ibwira igicumba iti" kuko ari wowe ubona, urira ujye uca ujugunye hasi, njye nzajya nyitoragura" Igicumba cyiba cyageze mu giti gica uwa mbere, uwa kabiri ngo baa, aho ari hejuru mu giti yaje kwikanga aragwa, icyabaye ikibazo n'uko yaguye acuramye abanza umutwe hasi ipantaro ivamo; impumyi yumvise ko mugenzi wayo yituye hasi aratabara; amujyezeho akora ku kibuno uko cyakabayee ati " yeeh, wababaye koko n'amatama yabyimbye" akoze mo imbere ngo" yooo, n'amenyo yashizemo" nuko irazamura irinukiriza igira iti " hummm, ntujya woga mu kanwa"
Shyiraho Igitekerezo!
Subscribe to: Post Comments (Atom)


text:
Ubusanzwe ibiheri ni udukoko duto cyane turumana ubundi tukanyunyuza amaraso y’inyamaswa cyangwa abantu, igiheri kinini kiba kingana n’akabuto gato umuntu asanga muri pomme kikaba gifite ibara ry’umutuku werurutse.
Ese ibiheri byihisha hehe?
Abahanga mu by’ubuzima bavuga ko ibiheri bishobora kwinjira mu rugo rw’umuntu binyuze ahantu henshi hatandukanye harimo bimwe mu byo abantu binjiza mu nzu, ndetse umuntu ubwe ashobora kujya mu rundi rugo igiheri kikamujyaho akagitahana bityo akaba aracyoroye na we.
Ibi ngo bikunda kwibera ahantu hihishe nko mu myenda, muri za matelas, mu misego yo mu ntebe n’ahandi nk’aho bibyoroheye kuba byagera ku muntu bikamurya mu gihe asinziriye. Aba bahanga bavuga ko mu gihe waryamye nta kibazo ufite ku mubiri wawe noneho ukabyukana imibyimbyi ku mubiri, ni byiza kwihutira kureba mu buriri bwawe niba nta giheri kirimo kikaba cyaraye kikuriye.
Ingaruka ikomeye kuri utu dusimba duto rero ngo nuko uko tunyunyuza amaraso y’umuntu ari nako dushobora kwangiza ibihaha bye ku buryo bworoshye nkuko abahanga mu by’ubuzima bavuga, ngo akaba ari byiza kwihutira kubirwanya mu gihe wamenye neza ko biri mu rugo rwawe mu rwego rwo kubungabunga bya bihaha byawe n’abawe. Uretse ibihaha kandi ngo ibiheri bishobora kwangiza imwe mu myanya y’ubuhumekero ndetse bikaba byanatera allergie uwo bimaze igihe birya.
Ese ni gute warwanya ibiheri mu rugo rwawe?
Kubera ko bigoye cyane kubica burundu mu rugo kuko abahanga bavuga ko ubusanzwe igiheri gifite ubushobozi bwo kubaho mu gihe kingana n’amezi atandatu kandi nta kintu kirya, biragoye kumenya ko byashize mu rugo rwawe, icyiza ni ugukora isuku aho biri hose nko kwanika matelas, koza ibitanda neza no guhora ukora isuku ihagije mu buriri bwawe bikaba umuco.
Iyo biramutse byanze rero wifashisha imiti yabugenewe yica bene utwo dukoko kugeza igihe bishiriye mu nzu neza ukaba uri no kubungabunga ibihaha byawe, ukirinda kurwara za allergie za hato na hato ndetse ukaba uri no kwirinda za ndwara zifata imyanya y’ubuhumekero.
Src: santeplusmag.com


text:
Abantu benshi bakora imirimo na gahunda bibasaba kubyuka kare no kuzinduka bajya bahura n’ikibazo cyo kuva mu buriri batabishaka.
Nubwo abantu benshi bagorwa no kubyuka kare, abahanga mu bya siyansi bemeza ko kubyuka utabanje guhatiriza byongera umuntu amahirwe yo kugira umunsi w’ibyishimo no gukorana ingufu.
1. Ibande ku mpamvu ugiye kubyuka
Mbere y’uko usinzira nijoro, jya ubanza wibutse ubwonko bwawe ko ugomba kuzinduka. Ubushakashatsi bwakozwe bwemeje ko iyo utekereje kuri gahunda yo kubyuka kare mbere y’uko uryama, ubwonko bwawe buteguza umubiri bukawoherereza imisemburo yabugenewe amasaha abiri mbere y’uko isaha yawe yo kukubyutsa isona.
2. Gira isaha idahinduka yo kubyukiraho
Kugira isaha idahinduka uhora ubyukiraho bifasha umubiri kumenyera bityo ukajya ubasha kubyuka nta ngorane. Si byiza kwirirwa mu buriri ku minsi y’ikiruhuko kuko bivangira umubiri bitewe n’akamenyero uba warawuhaye.
3. Kutiyegereza reveil/alarm clock mu gihe uryamye
Iyo uraje reveil hafi yawe bituma uyizimya uko wiboneye, ariko kuyiraza aho ukuboko kwawe kutagera bigusaba kubyuka ukava mu buriri kugira ngo ujye kuyizimya. Ako kagendo rero karogoya ibitotsi byawe bityo ntube wakongera gusinzira ahubwo ukubaha ibyo igusabye gukora aribyo gutangira umunsi.
4. Gukingura amadirishya
Urumuri rw’izuba rwongerera umubiri imbaraga zitabonerwa ahandi hantu aho ariho hose. Guhura n’izi mbaraga mu gitondo birinda ubunebwe ndetse bigatuma ubasha kwagura ibitekerezo bikarenga ibitotsi bikajya muri gahunda z’umunsi.
Abahanga bavuga ko biba byiza iyo umuntu yabyutse mbere y’uko izuba rirasa kuko uwo munsi yirirwana imbaraga agacyura n’umubyizi umushimishije.
5. Gukora imyitozo ngororangimubiri
Niba usanzwe uri umuntu ukunda siporo jya ubyuka iminota 30 mbere y’isaha wagombaga kubyukiraho ubanze wiruke utagamije kunanirwa. Naho niba udakunda siporo no kwivunagura, ushobora gusimbuka umugozi, cyangwa se ukinanura mu buryo bwose bushoboka.
6. Kwirinda kurya ugahita uryama
Ubusanzwe si byiza gufata amafunguro akomeye nijoro, abahanga mu by’imirire bavuga ko umuntu akwiye kurya indyo yuzuye ku manywa, hanyuma nijoro agafata imbuto cyangwa se ibindi byo kurya byoroheje gusa ibi nabyo ntibiguhesha uburenganzira bwo guhita ujya mu buriri ukimara kurya.
7. Kutinginga ibitotsi iminota irenze 30
Bibaho ko umuntu ajya kuryama ariko akamara umwanya atarasinzira. Numara iminota 30 mu buriri utarasinzira, jya ubyuka unywe amazi cyangwa ikindi kinyobwa ubundi wihe akanya runaka ubone gusubira kuryama. Muri ako kanya wihaye ushobora gusoma igitabo, kumva indirimbo ukunda, cyangwa ukareba filime/ibiganiro bya televiziyo ukunda. Ibi bizagufasha kubona ibitotsi.
8. Kunywa amazi ahagije no kugira ayo uraza hafi yawe
Buri gihe mbere yo kuryama ni byiza kunywa byibura ikirahuri kimwe cy’amazi. Ugomba kandi kugira ayo uraza hafi yawe kuko mu gihe uryamye umubiri utakaza amazi menshi, nugira amahirwe yo kwicura jya wongera unywe kugira ngo ufashe umubiri kutagwa umwuma.


text:
Nyamagabe: Abaturage bifuza ko abazasimbura Perezida Kagame bakurikiza uko itegeko ryari risanzwe
Abaturage bo mu murenge wa Mushubi, basabye abadepite ko bavurugurura itegeko nshinga ku ngiyo yayo y’101 Perezida Kagame agakomeza kuyobora kugeza igihe ananiriwe, abazamusimbura bakazakurikiza uko itegeko nshinga ryari risanzwe.
Kuri uyu wa 24 Nyakanga 2015, mu murenge wa Mushibi, akarere ka Nyamagabe, mu biganiro n’abadepite kubijyanye n’uko ingingo y’101 yahindurwa, abaturage basabye ko Perezida Kagame akomeza kuzayobora kugeza ashaje.
Pierre Habimana akaba yavuze ko bitewe n’uko umukuru w’igihugu yazanye ubumwe mu banyarwanda, abantu bakava mu macakubiri, n’izindi gahunda z’iterambere yagejeje ku baturage akwiye gukomeza kuyobora.
Yagize ati “Ndumva ingingo y’101 yahinduka, akatuyobora kugeza avuga ati, ndashaje n’abandi nibansimbure, ikindi kandi abo bazamusimbura byazakomeza manda zari zigenwe n’itegeko nshinga, noneho nabo bakora neza nkawe tukabongeza.â€
Antoine Sindikubwabo nawe akaba yatangaje ko bitewe n’uko Perezida Kagame atarobanura ngo abe yajyana amajyambere aho akomoka akayageza kubaturage b’igihugu cyose niyo mpamvu akwiye kugomeza kuyobora akageza abaturage muri viziyo 2020 yabemereye.
Yagize ati “Murabona uyu musaza yatwemereye 2020, ni ibintu byiza yavuze ko tuzaba tugezeho ese iyo ngingo y’101 idahindutse ni inde twazashimira ibyiza yaba yaratugejejeho, Mandela apfuye ejo bundi ari umusaza utabona, Kagame aracyari umusore nta kitwirukansaâ€
Horabule Depite Ignacienne Nyirarukundo yongeye gusaba abaturage ko utashyigikiye ko itegeko nshinga rivugururwa afite uburenganzira bwo gutanga igitekerezo cye.
Yagize ati “Kuvugurura itegeko nshinga ni ibintu bitoroshye, kandi bisaba ubushake bwa buri munyagihugu, terefoni zirahari uwagira icyo yiyungura yaduhamagara ejo hatazagira uvuga ngo banyimye ijambo twaramaze kugira ibyemezo dufata.â€
Mu baturage bagera hafi ibihumbi 4, abagera kuri 36 bafashe ijambo basabye ko umukuru w’igihugu azakomeza kuyobora kugeza igihe yumva ko ananiriwe.


text:
Nyuma y’aho bimaze kugaragara ko abanyeshuri bo muri za kaminuza n’amashuri makuru batuye mu Karere ka Nyarugenge ari bamwe mu batinda kwishyura amafaranga 1,000 y’umutekano, bakorewe umukwabo wo kuyatanga ku ngufu.
Mu ijoro ryo kuwa 18 Gashyantare 2013 umunyamakuru wa IGIHE wari mu Kagari ka Kabeza, mu Murenge wa Gitega hakozwe umukwabu umudugudu ku wundi, bashaka abatishyura amafaranga 1000 cy’umutekano ku kwezi.
Mu mudugudu w’Ituze, aho umukwabo wari ukaze, abanyeshuri n’abandi baturage basabwaga kwishyura cyangwa bakajya ku irondo; ibibazo byari bibiri “Uratanga amafaranga? Niba ntayo ambara tujyane ku irondo kugeza igihe azayabonera.”
Umwanzuro wo gukora umukwabu ngo wafashwe nyuma y’inama ubuyobozi bw’inzego z’ibanze bwagiranye n’Akarere ka Nyarugenge, nyuma y’uko ngo mu Mirenge imwe n’imwe ikagize abanyerondo bamaze amezi agera kuri atatu badahebwa kubera abaturage batishyura 1,000 cy’umutekano.
Umwe mu banyeshuri wiga mu mwaka wa kabiri muri KIST wafashwe ariko utashatse ko izina rye ritangazwa, yabwiye IGIHE ko atari ukwanga kwishyura ayo mafaranga biterwa no kuba baba batarayabona, nk’igihe kubona buruse byatinze, ati “Uburyo cyakemuka kereka bibaye ngombwa bakatworohereza tukajya dutanga uko tuyabonye, aho kujya baturaza amarondo, ubuse uzajya uba waraye ijoro bucye ujye mu ishuri?”
Abanyeshuri n’abandi bantu batuye mu Mujyi wa Kigali badafite akazi gahamye, ngo ni bamwe mu bantu bivugwa ko bakunze kugorana mu kubahiriza amabwiriza yo kwishyura amafaranga y’ibishingwe n’ay’umutekano.
Umuyobozi w’aka Kagali Kabeza, Nsengiyumva Salomon, yabwiye IGIHE, ko umuturage udafite ubushobozi ajya mu nama y’abaturage agasaba ko bamusonera, ariko uwo bigaragaye ko ari ikigande we ngo arafatwa, akaba yanasabwa kubimukira mu kagari.
Akarere ka Nyarugenge gatuwemo cyane n’abanyeshuri biga muri kaminuza n’amashuri makuru atandukanye nk’Ishuri Rikuru ry’Ikoranabuhanga rya Kigali (KIST), Ishuri ry’itangazamakuru n’itumanaho rya Kaminuza Nkuru y’u Rwanda, Ishuri Rikuru ry’Ubuforomo (KHU), n’ayandi.


text:
ISABATO YABEREYEHO ABANTU. IRI JAMBO NI YESU WARIVUZE ASHAKA KUVUGA KO WE UBWE ARIHO NK'ISABATO K'UBW'ABANTU. ISABATO IVUGA IKIRUHUKO, KDI IBUKA IJAMBO YESU YAVUZE MATAYO 11:28 NGO MWESE ABARUSHYE MUZE MUNSANGE NDABARUHURA. IYO ABANTU BABA BARABONYE IKIRUHUKO CYUZUYE KU ISABATO NK'UMUNSI, YESU NTIYARI KUBAHAMAGARIRA KURUHUKIRA MURI WE. UMUSABE MWUKA WERA AJYE ABASOBANURIRA KUKO IJAMBO RY'IMANA NTIRISOBANUZWA UBWENGE BW'ABANTU, NIYO MPAMVU IMANA IBIVUGA YERUYE NGO IBYAHISHWE ABANYABWENGE BYAHISHURIWE ABASWA.
MUGIRE - 13/02/2018 saa 11:15


text:
Nyagakecuru wo mu Bisi bya Huye yavukaga mu Benengwe
Mu Rwanda nta moko yabagaho, byose byakuruwe n’abazungu ku nyungu zabo.Dore amwe mu moko abanyarwanda bari bafite.
- AbenengweAmateka akunda kumuvuga nk’umugore wari ukomeye kandi uzwi cyane kuruta umugabo we Samukende. Samukende amateka ntagaragaza ibigwi bye yewe ntanagaragaza niba yarabaye umwami w’iyo mpugu yariku mukika w’umusozi wa Huye kumanuka ugana Nyakibanda y’abaseminali kugeza ku Burundi.
Ingoma y’Ubungwe (Abenengwe)
Iki gihugu cyari gikikijwe mu majyepfo n’uruzi rw’Akanyaru intara ya Ngozi na Kayanza, mu Rwanda cyri gikikijwe na Buganza y’epfo, Bashumba na Nyakare.
Gusa Nyagakecuru uvugwa mu ngoma y’abenengwe yari umwamikazi (umugore w’umwami) w’igihugu cyitwaga Bungwe. Ingoma ngabe yabo yitwaga Nyamibande. Ubwoko bwabo bwari abenengwe ikirangabwoko cyabo ari ingwe.
Cyari igihugu gikomeye ku buryo ku ngoma y’abanyiginya mu rwanda byari byarananiranye kwigarurira u Bungwe.
Iyo hataba amayeri yo gutanga igitambo igihugu cya Nyagakecuru nticyari kwigarurirwa
Urugamba rwo kwigarurira u Bungwe rwatangiye ahagana ku ngoma ya Ruganzu. Bimwe mu bitekerezo byo kwagura ingoma nyiginya bigaragaza ko u Bungwe (igihugu cya Nyagakecuru ) cyaba cyarigaruriwe na Ruganzu Ndoli.
Ikirari cyo kwigarurira iyo ngoma kivugwa ku ngoma ya Yuhi II Gahima. Yuhi II gahima yari umuhungu wa Mibambwe I Sekarongoro I Mutabazi. Uyu ni we watangiye uburyo bwo gushaka uko yazigarurira igihugu cy’u Bungwe.
Uko byagenze
Mu gushaka uko igihugu cy’Abenengwe cyatsindwa n’ u Rwanda yashatse gukoresha inzira y’ubucengeri(ubutabazi). Abapfumu bagaragaje ko kugirango u Bungwe butsindwe murumuna wa Nyagakecuru witwaga Nyankaka agomba kujya kwa Samukende akaba mukeba wa mukuruwe hanyuma umwana wa mbere akazamubyarira mu rwanda ku buryo ari we uzatsinda u Bungwe.
Mu kugenza gutyo hateganywaga ko nibura umwuzukuru wa Gahima ari we wagombaga kugira uruhare mu kwigarurira u Bungwe.
Nyankaka yagiye kwa Samukende aramurongora ariko atazi icyari kigambiriwe. Amaze gutwara inda yagarutse i Rwanda ahabyaririra umuhungu wiswe Binama.
Uyu Binama aho amariye gukurira ni we wagiye gutabarira u rwanda Bucengeri. Nyuma ni ho u Bungwe bwafashwe ndetse buratsindwa. Ingoma ngabe Nyamibande ifatwa ubwo.
Amateka y’ imitsindirwe ya Bungwe ihurizwa ku bami babiri aribo Ruganzu wa II Ndoli n’umuhungu we Mutara I Semugeshi bitaga Muyenzi.
- Abasinga
Ingoma yabo yitwaga Mpatsibihugu. Bakunze kuvuga ko akarere bari barimo kari kagari cyane. Twibuke ko Abasinga bari ugutatu: ab’ibanze ari bo Basinga b’abasangwabutaka, hakaba n’abandi baje nyuma y’Abanyiginya, ari bo Abanukamishyo n’Abagahe.
Abo Basinga b’abasangwabutaka banabitaga « Ababyarabami », kuko abami ba mbere barindwi b’u Rwanda bikurikiranyije bavuka ku Basingakazi. Umwe mu bami babo w’igihangange ngo yitwaga Rurenge. Ibyo byatumye bamwe banabita Abarenge; ni ukuvuga ariko inzu ivamo abami babo nk’uko tuvuga Abahindiro (Abanyiginya).
Igihe cy’umwaduko w’Abanyiginya, umwami w’umusinga yari Jeni rya Rurenge. Mu by’ukuri bamuvugaho byinshi bisa n’imigani. Icvakora ngo yari atuye ku Rwerere rw’i Bugoyi. Mbese yari akubye ubutaka bungana na Perefegitura ya Gisenyi, iya Kibuye, Bunyambiriri muri Gikongoro.
Abasinga b’icyo gihe bari basakaye no mu zindi ntara zo muri Cyangugu y’ubu: Biru, Cyesha, Mpara, Busozo, Bukunzi. Mu karere k’amajyaruguru ya Kivu, hari intara zari ziganjemo Abasinga: Bwishya, Jomba, Gisigari, Bwito, Gishari, Byahi na Kamuronsi. Abasinga babarizwaga no mu Burwi (Mvejuru na Buhanga-Ndara muri Butare y’ubu). Nta gitangaje rero kuba abitwa Abasinga kuri iki gihe ari bo benshi mu moko y’u Rwanda mu ijanisha.
- Abazigaba
Ingoma yabo yari Sera. Umwami wabo ku mwaduko w’Abanyiginya yari Kabeja, akaba umwami wo mu Rweya (abandi bati : wo mu Mubari). Bavuga ko Abazigaba baje baturuka mu by’ikiyaga cya Victoria (Vigitoriya). Twibuke ko no mu burengerazuba bwa Tanzaniya hari Abazigaba batari bake, cyane mu bya Karagwe.
- Abagesera
Ingoma yabo yari Rukurura. Igihugu bategekaga ni Gisaka (Gihunya, Mirenge na Migongo). Izina ryabo rifitanye isano n’iry’ikiyaga cya Mugesera. Hari n’abavuga ko u Bugesera bwigeze gutegekwa n’abagesera.
- Abacyaba
Ingoma yabo yari Rugara. Igihugu bategekaga cyitwaga Bugara kikabumba amahugu akikije ibiyaga bya Burera na Ruhondo, kigashora kuri Mukungwa na Base. Hari n’akarere kagiye mu ruhande rwa Uganda. Umwami wamamaye wabo ni Nzira ya Muramira umwami w’u Bugara wahiritswe ku mayeri na Ruganzu Ndori.
Abacyaba babarirwa kandi mu moko ya kera cyane mu Bugesera, nk’Abasinga, Abazigaba n’abandi.
- Abungura
Ingoma yabo y’ingabe yitwaga Kamuhagama. Nta wuzi igihugu batwaraga uko cyitwag n’aho cyagarukiraga. Ariko ikidashidikanywa ni uko icyo gihugu cyari kigizwe n’utu turere : Bumbogo, Buriza, Busigi, Bwanacyambwe. Birashobka ko Abungura bategekaga n’igice cy’u Buganza ndetse n’u Rukaryi rutarigarurirwa n’Abahondogo bo mu Bugesera.
- Ababanda
Ingoma yabo y’ingabe yitwaga Nyabahinda. Igihugu cy’Ababanda cyitwaga Nduga. Bakundaga kuvuga ngo « Nduga ngari ya Gisari na Kibanda ». Gisari ni muri Komini Ntongwe naho Kibanda iri muri Komini Nyamabuye. »Nduga ngari » yari ibumbye uturere twose twa Perefegitura ya Gitarama, ukongeraho Komini Nyabisindu (Busanza-Nord), Shyanda, Ntyazo na Muyira zo muri Butare. Ababanda bigeze no kwambuka Nyabarongo, bagura igihugu batera u Rwanda ku bwa Mibambwe I Mutabazi, bayobowe na Ngoga mwene Mashira umwami w’i Nduga. Buhiraga inka zabo mu Muhima wa Kigali ngo « Abahima ntibahakandire! » Umwami uheruka wabaye ikirangirire ni Mashira wa Nkuba ya Sabugabo.
Ubwanditsi


text:
Uyu muhango wo gukuna witabwagaho n’abakobwa b’abangavu, ni uwo gukurura bimwe mu bice by’igitsina cyabo bita imishino ikaba miremire mu rwego rwo kwitegura kuzaba abagore babereye urugo, dore ko iyo umugabo ngo yasangaga umugore yashatse atarakunnye byateraga agatotsi mu mibanire yabo. Uretse ibyo, Abanyarwandakazi bawufataga nk’ingenzi kuko uko ibyo bice byamaraga kuba birebire byabaga umwambaro w’igitsina.
Mu gihe uyu muco bamwe bavuga ko ari uw’abo hambere, abazi uburyo bwo kuwukora bawusaruramo amafaranga muri iki gihe, hakagira n’abadaterwa isoni zo kubyatura.
Mukamana Dative, umubyeyi w’imyaka 40 y’amavuko, yabwiye IGIHE ko atunzwe no gukunira abagore n’abakobwa bamugana ku bwinshi aho atuye ku Gisozi mu Karere ka Gasabo.
Uyu mubyeyi w’abana bane n’umugabo umaze kwamamara ku kabyiniro ka “Masenge” ku maradiyo, akunze kwibazwaho cyane n’uburyo atunzwe no guca imyeyo.
Mukamana asubiza nta mususu ko akazi ko guca imyeyo afata nk’umwuga we akamazemo imyaka 20.
Yagize ati “Nibyo koko ntunzwe n’umwuga wo guca imyeyo cyangwa se gukuna nk’uko bakunze kubyita kandi mu by’ukuri uradutunze neza njye n’abana banjye n’umutware wanjye ku buryo ntashobora no gutekereza kuwureka kubera ibyo umaze kungezaho.”
Kubera igihe kinini awumazemo, Mukamana avuga ko amaze gucira imyeyo abakobwa n’abagore ibihumbi.
Yagize ati “ Maze gucira imyeyo benshi ku buryo kwibuka imibare bitanyorohera uretse ko batari munsi y’ibihumbi bibiri.”
Uyu mwuga yigishijwe na nyirasenge akawubyaza umusaruro, Mukamana agaragaza ko wamwinjirije umutungo ufatika.
Ati “ Nk’ubu maze kuwukuramo amafaranga arenga miliyoni 20, twaguze isambu nini cyane, twubaka inzu y’ibyumba bitanu; ikindi n’uwo urihira ishuri abana banjye barimo uwiga i Kayonza uriha ibihumbi 200 ku gihembwe n’uwiga i Rwamagana wishyura ibihumbi 150, n’uwiga mu mashuri abanza.”
Ku byerekeye ibiciro byo gukunira abamusanga, Mukamana ntiyerura neza ariko avuga ko ari hejuru y’amafaranga ibihumbi 10.
Ati “Sinakubwira ngo guca imyeyo mbikorera amafaranga angahe kuko bibanza bikansaba kuganira n’ubyifuza kuko hari umuntu uba ufite umubiri ukomeye n’ufite uworoshye.”
Yakomeje avuga ko umukobwa w’imyaka 12 abimukorera mu cyumweru kimwe cyangwa bibiri ariko umugore akabimukorera mu byumweru bibiri na bitatu kugira ngo agree ku ndeshyo isabwa y’ibice by’igitsina cye.
Uyu mwuga yakuyemo amaronko afatika, Mukamana ashaka kuwagura ndetse agashinga ishuri ryo kujya ryigisha abagore n’abakobwa uburyo baca imyeyo n’ibyiza byayo kugira ngo utazacika burundu.
miti y’ibyatsi “Masenge” akoresha mu gukunira abamugana umunsi ku wundi, babarirwa muri 20 mu cyumweru, ntiyemera kuyivuga abyita ibanga ry’akazi.
Umukobwa utaraciye imyeyo mu bihe byo hambere byashoboraga kumuviramo gusendwa. Kuri ubu abasore n’abagabo ntibabiha agaciro kamwe ku buryo bitatuma umwe yanga umukobwa kuko atakunnye ariko hariho n’abakiziritse kuri uwo muco, asanze uwo bakundana atarakunnye akaba atamwihanganira.
Hagati aho, Mukamana, inzobere mu gukana yibutsa abantu kutumva ko gukuna ari byo byatuma umukobwa utagira amavangingo byatuma ayagira, cyakora yemeza ko uwakunnye ashobora kwishima cyane mu mibonano mpuzabitsina. Hariho ushobora kuba yarakunnye ntibimubuze kuba “Mukagatare”, utagira amavangingo/ utanyara.
Kuri ubu abagana Mukamana ngo abakunire harimo abagore bashyirwaho igitutu n’abagabo bashatse, ariko avuga ko na bo abakunira bigakunda.
Kugeza ubu umuco wo gukuna ntufatwa kimwe na bose; Miss Akiwacu Colombe yigeze kubwira IGIHE ati, “Guca imyeyo ni umuco wahozeho kuva kera ariko ntekereza ko uko iterambere riza n’umuco ugenda ukura. Ku bwanjye numva atari ibintu twakagombye gukora kuko hari indwara bishobora kuba byatera gusa biterwa n’amahitamo y’umuntu ndetse n’uko yabitojwe iwabo.”
Mu Rwanda rwo hambere iyo umukobwa yabaga atarakunnye bamwitaga amazina menshi yo kumukwena arimo akeso karimo ubusa; ikimara kimara inka n’imiryango; umupfu; nyirakirimubusa; n’andi nk’uko Musenyeri Aloyizi Bigirumwami yabyanditse mu gitabo cya “Imihango imigenzo n’imiziririzo mu Rwanda”.


text:
Jacky Yatugishije Inama Agira Ati " Nakundanye n'umuhungu witwa peter mugihe kirekire muhisha ko nakoze amakosa kuruhande mfite umwana uwo twabyaranye twaratandukanye ndetse ubu sinzi n'aho ahererereye kuko n'ubwo twabyaranye n'uwambere sinigeze mukunda, none mbyitwaremo nte ko kd twari kuzakorana ubukwe mukwezi kwa munani? ese nkomeze mbimuhishe nitubana ntibizaba bibi kurusha? nimbimubwira se tugashwana kandi naramaze kumwerekana mumuryango,ntibazamfata nk'icyohe? nimungire inama icyo nakora." nimugire inama jacky kuko araremerewe wibuke gukora share n'abandi batubwire. mugire ibihe byiza.
Subscribe to: Post Comments (Atom)


text:
Iburengerazuba: Basanga kuzirikana intwari byakajyane no kuzireberaho
Imbyino zaranze ibirori
Bakoze umutambagiro bafite amafoto y’intwari z’inyange
Abaturage bo mu Turere dutandukanye tw’Intara y’Iburengerazuba basanga kuzirikana intwari bigomba kujyana no kuzireberaho baharanira kugera ikirenge mu cyazo
Ibi byagaragarijwe mu birori byo kwizihiza umunsi ngarukamwaka w’intwari, muri rusange waranzwe n’ibikorwa bitandukanye birimo imbyino, imivugo, guhemba indashyikirwa, ubuhamya ndetse n’ubusabane.
Mu Karere ka Rusizi: Mu birori byabereye mu Murenge wa Nkanka ababyeyi basabwe kwigisha abana umuco w’ubutwari kugira ngo bazakure batarangwa n’amateka mabi nk’ayaranze u Rwanda rwo hambere.
Mu ijambo rye Mushimiyimana Euphrem, umuyobozi w’Akarere w’agateganyo yavuze ko Leta itanga ubushobozi, arikoabayobozi bakabukoresha baryamira abaturage, aho yabasabye kubyirinda kuko aribyo byasenye igihugu. Aha ni naho yahereye asaba ababyeyi n’abayobozi muri rusange kwirinda kubwira abana ibibi ahubwo bakabatoza umuco w’ubutwari bakiri bato kugira ngo bazakurane uburere bwo kubaka igihugu cyabo no kucyitangira.
Mu Karere ka Karongi: Abafashe ijambo bagiye bagaragaza ko abantu bakwiye kuzirikana intwari ariko bashakisha n’uburyo zababera urugero rwo kwigiraho.
Ntashavu Laurent, umuyobozi w’Umudugudu wa Kamwijagi, Akagari ka Gacaca mu Murenge wa Rubengera ati:â€Nicyo gihe ngo abatumye igihugu kigera aho kigeze, batubere urugero, bityo turasabwa natwe guharanira kuba intwari n’ubwo bitoroshye.â€
Akimanizanye Virginie wo mu Murenge wa Rubengera ati:†Ntaho twaba tugana tudafashe igihe ngo dutekereze ku batumye tubayeho uko tumeze uku kuko ntaho igihugu kiba kiri.â€
Mu Karere ka Ngororero: Uyu muhango wihirijwe wa Nyange ahumviswe ubuhamya bwa Murigande Aloys  wo mu Murenge wa Nyange wagaragaje ko kwigisha abatoya amateka ari inkingi ikomeye y’ubutwari.
Uyu mugabo ufite imyaka 68 yari ashinzwe imyitwarire y’abanyeshuri muri 1997 ubwo abacengezi bicaga intwari z’Inyange.
Yagize ati:†Burya guha abana uburere bakiri bato ni inkingi ikomeye y’ubutwari. Aba bana bakundaga kuganirizwa no gusobanurirwa ko ikibi gikwiye kwimwa agaciro, nabo barabikurikiza.â€
Uyu mugabo akaba yavuze ko ababazwa n’abantu batita ku burere bw’abana babo kuko ntacyo bazageraho. Intwari z’i Nyange zahiciwe ni abanyeshuli 7.
Mu Karere ka Rubavu: Uyu munsi wizihirijwe mu Murenge wa Rugerero ku rwego rw’Akarere. Indirimbo, imivugo ndetse n’imikino byagarutse ku bikorwa by’ubutwari bw’Abanyarwanda. Aha hashimwe abantu bagiye bakora ibikorwa bitandukanye birimo kwitangira abatishoboye, ahanahebwe abantu b’indashyikirwa.


text:
Mu gihe abenshi mu bakurikiranira hafi muzika nyarwanda basanga injya ya Reggae iri mu marembera, umwe mu baririmbyi b’iyi njyana uzwi cyane ku izina rya Natty Dread, yavuze amagambo akomeye kuri iyi njyana aho yashimangiye ko na Yesu ubwe abyina Reggae.
Mu kiganiro na bwiza.com Natty Dread yadutangarije ko hari agatsiko k’abantu bayobowe na sekibi bashaka kuzimya Reggae ariko ngo ntabyo bazageraho kuko ari injyana Imana yahaye umugisha kuko ariyo icurangwa imyuka mibi igahunga.
Natty Dread yagize ati :“ Ubundi injyana ya Reggae iracyari imbere uretse ko abantu bayimye amatwi, ibitangazamakuru ntibikina Reggae, aba DJ ntibashyiramo Reggae, ariko ndagirango mbabwire ko iyi njyana izahoraho, kandi niyo miziki yonyine Imana ishyigikiye, ntacyo izaba nubwo abababiloni bashaka kuyica, nkanjye Natty ndacyahari kandi nubwo ntahaba hari abandi bazahambera, abanga Reggae ni abakozi ba shitani, iyo ucuranze Reggae imyuka mibi irahunga, ndababwiza ukuri ko Yesu nawe ashobora kuba abyina Reggae, ibyo abantu babeshya bavuga kuri Reggae ni byinshi ariko ibyo ni ibinyoma twe ahubwo dusukura isi mu gihe abandi bayanduza”.
Natty yakomeje avuga ko injyana ya Reggae yirukana imyuka mibi ndetse ko yirukana shitani, kuri we ngo shitani akunda injyana nka Hip Hop, Afrobeat n’izindi njyana zitari Reggae bityo abanga Reggae baba bashyigikiye Sekibi.
Yagize ati ” Iyo ducuranga Reggae shitani arahunga, ariko iyo abandi bacuranga Hip Hop Shitani irabasanga, shitani ikunda ibyo bya afrobeat birimo abantu bambaye ubusa, shitana yanga Reggae kuko iyo icuranzwe abadayimoni barahunga, ariko nucuranga Hip Hop shitani iraza ikabyina”.
Natty Dread yamenyekanye cyane nk’impirimbanyi y’injyana ya Reggae ndetse yiyemerera ko ariwe munyarwanda rukumbi wabashije kubonana amaso ku maso n’icyamamare muri iyi njyana Bob Marley.
Ubusanzwe amazina ye nyakuri ni Raphael Mitali aka Natty Dread yavutse mu mwaka w’i 1964, yamamaye cyane mu ndirimbo “Hobe Hobe’’ yakunzwe cyane mu myaka y’i 2000.
Kanda Subscribe ujye ubona Video zigezweho
JD Dushimimana – bwiza.com
Yesu ni umurasta abyina Reggae, iyo uyicuranze imyuka mibi irahunga – Natty Dread
Mu gihe abenshi mu bakurikiranira hafi muzika nyarwanda basanga injya ya Reggae iri mu marembera, umwe mu baririmbyi b’iyi njyana uzwi cyane ku izina rya Natty Dread, yavuze amagambo akomeye kuri iyi njyana aho yashimangiye ko na Yesu ubwe abyina Reggae.


text:
Abagize Umuryango w’Umwami Kigeli V Ndahindurwa bari mu Rwanda, batangaje ko bifuza ko umugogo we ariho wazatabarizwa (uzashyingurwa) aho kuba imahanga aho yatangiye. Ni mu gihe abandi bari muri Leta Zunze Ubumwe za Amerika aho yabaga kuva mu 1992 bifuza ko ariho yazatabarizwa.
Mu itangazo uyu muryango uri mu Rwanda washyize ahagaragara, wavuze ko iki cyifuzo cyo gutabariza Umwami Kigeli V Ndahindurwa mu Rwanda cyaturutse mu biganiro hagati yabo.
Rigira riti “Inama y’umuryango wa Kigeli V Ndahindurwa Jean Baptiste yateraniye i Kigali tariki ya 19 Ukwakira 2016, imaze kubona ko Umwami yatangiye ishyanga;”
“Abagize inama y’umuryango wacu bemeje ko umugogo w’Umwami Kigeli V Ndahindurwa Jean Baptiste watabarizwa mu Rwanda.”
Leta y’u Rwanda iherutse kugaragaza ko yatewe akababaro no kumenya inkuru y’ugutanga kwa Kigeli V Ndahindurwa.
Mu itangazo yashyize ahagaragara kuwa Kabiri tariki ya 18 Ukwakira, Leta yagaragaje ko itaramenyeshwa n’umuryango wa Kigeli V Ndahindurwa gahunda y’itabarizwa [ishyingurwa] rye ndetse n’aho rizabera, iryo tangazo rigira riti "Nibamara gutangaza imiterere ya gahunda bagennye, leta yiteguye gutanga ubufasha ubwo ari bwo bwose bukenewe."
Umuryango w’Umwami Kigeli V watangaje ko wishimiye ubushake bwa Leta y’u Rwanda mu gufasha mu itabarizwa ry’Umwami Kigeli V Ndahindurwa.
Wagize uti “Umuryango urashimira byimazeyo Abanyarwanda muri rusange na Guverinoma y’u Rwanda by’umwihariko inkunga yemereye umuryango wacu mu mihango yose izakurikira.”
Umwami Kigeli V yatanze mu ijoro ryo kuwa Gatandatu rishyira ku Cyumweru tariki 16 Ukwakira 2016 azize uburwayi bw’iza bukuru. Yaguye mu Mujyi wa Oakton muri Leta ya Virginia, muri Leta Zunze Ubumwe za Amerika.


text:
Abantu benshi usanga iyo bashaka gukesha uruhu rwabo bakoresha amavuta akorwa mu nganda kandi rimwe na rimwe ayo mavuta aba afite ingaruka mbi ku mubiri w’umuntu. Gusa burya hari uburyo karemano ushobora gukoresha ukagira uruhu rukeye kandi ntuzagerweho n’ingaruka mbi nkuko bigenda ku mavuta akesha :
Gukoresha amata y’ikivuguto : Ukoresha ikivuguto gisanzwe gituruka ku mata kuko burya gifitemo intungamubiri nziza ku ruhu kuko ifitemo acide lactic icyesha uruhu kandi wayikoresha ku bwoko bwose bw’uruhu.
Uko wakoresha ikivuguto :
• Isige neza icyo kivuguto ku ruhu cyangwa aho ushaka ko hacya mu gihe cy ‘iminota 10, maze ukarabe n’amazi yakazuyaze,ukabikora rimwe mu cyumweru kugeza aho ubona ko ugeze ku rwego wifuza
• Ushobora kandi gufata akayiko gato k’ikivuguto na k’ubuki ukabivanga ukabyisiga mu maso no ku ijosi mu gihe kiri hagati y’iminota 10 na 15,nyuma ukabyoga cyangwa ukabihanagura ukoresheje agatambaro k’amazi gatose,ukabikora rimwe ku munsi kugeza ucyeye. Ushobora kongeramo indimu na pociri bikamera nka gatsima koroshye kuko biri mu bwoko bwa mask ubisiga mu maso bigatuma uruhu rugira itoto kandi rucyeye.
Gukoresha orange( ironji) : Mu bikunze gukoreshwa mu kwita ku ruhu, harimo vitamine c kandi ituruka akenshi ku ironji. Ubusanzwe ironji rifite intungamubiri zibereyeho gucyesha uruhu no gusubiranya itoto yarwo,byaje kugaragara kenshi ukoresheje umutobe w’ironji byongera gusa neza ku ruhu.
Uko wakoresha ironji :
• Ushobora gukora mask ukoresheje utuyiko tubiri tw’umutobe w’ironji na gafu ya turmeric (epice wabona mu maduka ya bahinde) ukabisiga mu maso n’ijosi ugiye kuryama nijoro,wabishaka ukabisiga intoki cyangwa ibirenge,ukabyoga mu gitondo ubyutse ,wabikora rimwe ku munsi kugeza kuri ubonye uruhu rwawe rukeye uko ubyifuza.
• kwanika ibishishwa by’ironji bikuma neza,nyuma ukabisya bikaba agafu ;ugafata akayiko ka ko gafu ukakavanga na yaourt, bikaba agatsima koroshye,ukabyisiga mu gihe cy’iminota 15-20 nyuma ukabikaraba. Bikore rimwe cyangwa kabiri mu cyumweru bituma amabara agabanyuka.
Gukoresha ifu y’ingano( gram flour) : iyi fu ituma amavuta y’uruhu agabanuka kandi ikagarura itoto ry’uruhu.
• Uko ikoreshwa : Ufata agafu ukavange n’amazi cyangwa rosewater( aboneka mu masoko y’abahinde) bikaba agatsima koroshye,ukabyisiga mu maso, intoki, amaguru, ugategereza kugeza iyo mask yumutse ukabona gukaraba n’amazi yakazuyaze.


text:
Umugabo w’Umubiligi wari wavutse ari umukobwa abaganga bamwemereye gupfa nyuma y’uko uyu mugabo-gore yari amaze kugaragaza ko igitsina cy’abagabo bamuteyeho mu 2009 kitamushimishije kandi bikaba byamuteraga agahinda kadashira, ngo atari kuzabasha kwihanganira iyo akomeza kubaho.
Nathan Verhelst yashizemo umwuka nk’uko yabishakaga mu bitaro byo mu mujyi wa Brussels, aho inshuti ze zari zaje kumusezeraho bwa nyuma kandi ngo yapfuye anezerewe nk’uko byatangajwe na muganga Wim Distlemans.
Umuganga Distlemans yagize ati “Verhelst yapfuye neza kuko yavuye mu buzima ari hamwe n’inshuti ze nk’uko yari yabyifuje kandi abaganga bari bamaze kwemeza ko agahinda afite kamubabaje cyane kandi katari kuzashira.”
Uyu mugabo-gore wavutse mu 1969 ngo yavutse ari umukobwa, ariko ngo iwabo baramwanga kuko bifuzaga umwana w’umuhungu. Yakuze azi neza ko iwabo batamushakaga, ndetse yiyemeza ko azakora uko ashoboye akaba umuhungu.
Mu mwaka wa 2009 ubwo yari yujuje imyaka 42 yasabye abaganga kumuhindurira igitsina, barabimukorera, ariko ntibyagenda neza bongera kumubaga inshuro eshatu kugeza ubwa nyuma mu 2012 ubwo banamuhinduriraga amabere ngo agire ateye nk’ay’abagabo.
Ibi bikorwa by’abaganga ariko ngo ntabwo byamugize umugabo neza uko yabyifuzaga kuko mbere gato y’uko yicwa akavanwamo umwuka yari yabwiye ikinyamakuru Het Laaste Nieuws ko igituza cye cyari cyarakomeje kuba nk’icy’abagore ndetse ngo n’igitsina nk’icy’abagabo bari bamuteyeho ngo nticyakoraga neza.
Nathan yagize ati “Nari namaze gutegura ibirori byo kwishimira ukuvuka kwanjye kwa kabiri, ariko nkimara kuva mu bitaro narirebye mbona ntabwo uko nsa binyuze, ndetse numva ahubwo ndiyanze kuko umubiri wanjye utari ukinejeje na buhoro.”
Mu gusobanura icyatumye asaba ko bamufasha kwipfira atababaye, yagize ati “Mu buzima bwanjye nagize ibinshimisha ariko muri rusange narababaye kuva iwacu banyangira ko ndi umukobwa, noneho n’igihe mbaye mukuru ngo nigire uko nshaka mbona ntabwo bindyoheye. Gukomeza kubaho ikindi gihe byaba ari ikosa kuko n’imyaka 44 nari maze ku isi itari ngombwa.”
Kuva mu 2002, mu gihugu cy’Ububiligi byemewe n’amategeko ko umuntu urwaye indwara idakira kandi imubabaza cyane ashobora gufashwa kwipfira aho gukomeza ababara.
Iryo tegeko rivuga ko ubishaka “agomba kuba afite uburwayi bukomeye, bumubabaza cyane kandi budakira” nk’uko Jacqueline Herremans ukuriye komisiyo yihariye ishinzwe kwiga ku byifuzo by’abasaba gupfa yabitangarije itangazamakuru.
Uyu nyakwigendera nawe ngo yari afite agahinda kamubabaza cyane kandi bigaragara ko katari kuzashira kuko guhinduka umugabo neza byari byamaze kugaragara ko bitazashoboka.
Ibyo kwemerera ababishaka kwipfira igihe badashobora kuvurwa ngo bakire byemewe mu bihugu binyuranye byateye imbere. Icyo gihe hasabwa raporo ya muganga yemeza ko ubisaba cyangwa ubisabirwa n’abo mu muryango we arwaye, ababara cyane kandi atazakira.
Kuri ubu Inteko ishinga amategeko mu Bubiligi yamaze gutangiza ibiganiro ngo ubwo burenganzira bujye buhabwa n’abana bakiri bato igihe ngo bagaragara nk’abafite ubwenge buhagije bwatuma babasha guhitamo gusaba gupfa batabitewe n’ubwana ahubwo basesenguye neza ikibibatera.
Abaganga bamwemereye gupfa kuko igitsina bamuteyeho kitamunyuze
Umugabo w’Umubiligi wari wavutse ari umukobwa abaganga bamwemereye gupfa nyuma y’uko uyu mugabo-gore yari amaze kugaragaza ko igitsina cy’abagabo bamuteyeho mu 2009 kitamushimishije kandi bikaba byamuteraga agahinda kadashira, ngo atari kuzabasha kwihanganira iyo akomeza kubaho.
Labels: utuntu n'utundi


text:
Ntarindwa Diogène afatanyije na Maylis Bouffartigues, Umufaransakazi ufite ubuhanga mu gucisha ubutumwa mu mikino y’ikinamico, berekanye umukino ugaragaza ibikorwa bibi byabereye mu nkambi z’Abayahudi.
Uyu mukino wiswe ’L’espèce humaine’ wakozwe na Maylis Bouffartigues ashingiye ku gitabo cyanditswe n’Umufaransa Robert Antelme ufite ubuhamya bukomeye by’ibyakorewe Abayahudi.
Uyu Robert Antelme[yitabye Imana], ni umwe mu barokotse ubwicanyi bwa Hitler ndetse ari mu barwanyije amatwara ya Hitler n’abari bamushyigikiye mu gutsemba Abayahudi.
’L’espèce humaine’[Inyokomuntu], ni umukino ugaruka ku mateka mabi n’ibihe bikomeye byabereye mu nkambi zashinzwe n’Aba-Nazi[by’umwihariko hagati y’umwaka wa 1941-1945] mu mugambi wo gutsemba Abayahudi
Abakinnyi Atome na mugenzi we Maylis Bouffartigues basanzwe banawerekana mu mijyi itandukanye na za kaminuza mu Burayi, bawerekanye i Kigali kuri kuri Marasa Umubano Hotel ku Kacyiru ku mugoroba wo kuri uyu wa Kabiri tariki ya 24 Mata 2018.
Uyu mukino wandikanwe ubuhanga mu buryo bwo kugaragaza ubuhamya n’inzira y’umusaraba Abayahudi baciyemo ku butegetsi bwa Hitler wari ufite umugambi wo gukura ku Isi ikiremwamuntu cyose cyari gifite inkomoko mu Bayahudi.
Muri uyu mukino, Atome na Maylis, bagaruka ku bihe by’umwijima Abayahudi babayemo mu nkambi zashinzwe na Hitler, abambari be bamufashaga mu bwicanyi barimo Professeur Auguste Hirt[wari umuhanga mu bumenyamuntu], itsinda rya SS[ryahitagamo abicwa rikanatunda imirambo rijya kuyijugunya], abari bagize umutwe wa Einsatzgruppen n’ibindi.
’L’espèce humaine…
Ni umukino wagarutse ku buhamya bw’umuntu wacitse ku icumu ry’amahano ndengakamere yakorewe Abayahudi ku butegetsi bwa Hitler. Mu kuwukina, Atome ni we ukina mu kigwi cy’umwe mu bagabo barokokeye mu nkambi z’iyicarubozo z’Aba-Nazi.
Muri uyu mukino, Atome ni we ubara inkuru y’ibyabereye muri izi nkambi ndetse akabivuga nk’uwabyiboneye n’amaso ariko agatekereza cyane ku nyoko muntu, ku butwari, ubugwari ndetse agatanga uburyo bwo gutekereza cyane ko ibihe by’umwijima bishobora kuba uburyo bwiza bw’ubutwari ku bantu bamwe utakekaga.
Muri ‘L’espèce humaine’, abakinnyi bagaragaza ko mu gihe cy’amage, intwari ari bwo zigaragaza ndetse ibikorwa byazo bigatungurana mu gihe abakekwaga ko bazakora ibintu bitangaje mu gukiza rubanda akaba ari bo bijandika mu bwicanyi no gusahura iby’abandi.
Atome yavuze ko, kwerekana ‘L’espèce humaine’ mu gihe u Rwanda rwibuka Jenoside yakorewe Abatutsi bituma “twitekerezaho cyane nk’Abanyarwanda ariko tubinyujije ku mahano yabaye ahandi, ukareba propaganda ibikubiyemo, ingengabitekerezo n’icengezamatwara yabyo ugasanga bifitanye ibisanira n’ibyabaye mu Rwanda. Iyo ukoresheje igihangano nk’iki bibera uburyo abandi bwo kubona ibintu nk’ibyo babayemo.”
Yongeyeho ati “Ibi bivuze ikintu gikomeye cyane, by’umwihariko muri ibi bihe, amateka agahura ugasanga ubwabyo birakwiriye. Abanyarwanda bari mu bihe bikomeye byo kwibuka, gukina ku kintu nk’iki bituma abantu bakomeza gutekereza ku byababayeho ariko muhugurwa ku byabaye ahandi.”
Atome n’itsinda bakorana mu kwerekana ’L’espèce humaine’ babanje gukora ingendo shuri mu bice bitandukanye by’igihugu by’umwihariko basuye inzibutso za Jenoside yakorewe Abatutsi n’uduce tumwe dufite umwihariko muri ubu bwicanyi bwabaye mu 1994.
U Bufaransa…
Ati “Itsinda dukorana ni iry’Abafaransa, bazi uruhare rw’igihugu cyabo mu byatubayeho, no kuza hano ni ukubizirikana ubwabyo. Twakoze ingendo shuri, umwaka ushize twagiye gusura inzibutso zitandukanye, twasuye urwibutso rwa Murambi, Bisesero, Murambi, twagiye no ku rwibutso rwa Gisozi, icyo gihe bituma ibyo bintu turi gukina nta makabyankuru arimo.”


text:
Abatari bake bakomeje guhera mu cyeragati bibaza uburyo bazasubizwa amafranga yabo yatikirijwe mu kigega CICO cya ADEPR ndetse kugeza ubu akaba n’abagize uruhare mw’ihomba ry’icyi kigega nta we urakurikiranwa ngo abiryozwe gusa ariko bakavuga ko ari urusyo rwikorewe n’abayobozi kuzageza babasubije amafranga yabo.
Abatari bake bakomeje guhera mu cyeragati bibaza uburyo bazasubizwa amafranga yabo yatikirijwe mu kigega CICO cya ADEPR ndetse kugeza ubu akaba n’abagize uruhare mw’ihomba ry’icyi kigega nta we urakurikiranwa ngo abiryozwe gusa ariko bakavuga ko ari urusyo rwikorewe n’abayobozi kuzageza babasubije amafranga yabo.
Abatari bake bakomeje guhera mu cyeragati bibaza uburyo bazasubizwa amafranga yabo yatikirijwe mu kigega CICO cya ADEPR ndetse kugeza ubu akaba n’abagize uruhare mw’ihomba ry’icyi kigega nta we urakurikiranwa ngo abiryozwe gusa ariko bakavuga ko ari urusyo rwikorewe n’abayobozi kuzageza babasubije amafranga yabo.
Mu mwaka wa 2010 nibwo abari abayobozi b’itorero rya pentekote mu Rwanda ADEPR bahamagariye abayoboke babo kugura imigabane mu kigega cyabo bise CICO,nyamara nta numwe mu baguze iyo migabane wigeze amenya uko ikigega cyakubiswe inshuro ndetse no kugeza ubu benshi bafitiye umutima utari mwiza iri torero kubera kubabeshya ndetse no kugeza ubu akaba nta kintu gikorwa ngo abantu bizere ko hari igihe bashobora kuzasubizwa amafranga yabo.
Kugeza ubu ingoma zahinduranyije imirishyo muri iri torero nyamara ariko ubuyobozi bushya ntibaragira icyo buvuga ku mikemukire y’icyi kibazo gihangayikishije abatari bake muri iri torero.
Kuri icyi cyumweru tariki ya 6 gicurasi 2018 ikinyamakuru rwandavision.com twaganiriye na bamwe mu bakiristu batuye hano mu mujyi wa kigali bavuga kandi bakagaragaza bimwe mu bimenyetso by’uko baguze imigabane muri icyi kigega ariko bakaba bakomeje kwibaza uzabaha igisubizo cy’icyi kibazo,gusa ariko bahamya ko ibi byatumye batakigira icyizere nyuma y’aho bahamagariwe gushora amafranga mu kigega kigahomba umunsi umwe ntiinagire gikurikirana.
Umwe mu bo twaganiriye twahaye amazina ya MUKESHIMANA Liliyane kubera ko yadusabye kudatangaza umwirondoro we,yagize ati:”ngewe nsengera kuri Paruwase ya REMERA,ubwo batangazaga ko hagiye kubaho ikigega nasabye papa amafranga ngura imigabane 2 none kugeza na n’ubu ikigega cyarahombye nta muntu uzi amakuru yacyo,nta nubwo batwegera ngo batubwire aho bigeze tumenye niba tuzayasubizwa cyangwa n’igihe bizakorerwa”.
Yakomeje agira ati:”Ni ibintu bigayitse niba kugeza ubu nta kintu ubuyobozi bugerageza gukora,nibura ngo abarigitishije amafranga yacu bayagarure”.
Icyakora uyu twahaye izina rya MUNYANEZA Augustin usengera Kacyiru we avuga ko bagifite icyizere cy’uko bashobora kuzahabwa amafranga yabo nubwo byatinda,ibi akabishingira ku ngingo 2 arizo kuba ubuyobozi ari bushya no kuba ari umusaraba cyangwa urusyo rwikorewe n’abayobozi kuzageza iki kibazo gikemutse.
Yagize ati:”nubwo byatinda ariko nge numva muri nge harimo icyizere cy’uko amafranga yacu dushobora kuyahabwa kuko ubuyobozi bwari buriho bwarahindutse kandi uburiho turahamya ko bushobora kubikemura,uretse ibi kandi ni n’umutwaro twagereranya n’urusyo rwikorewe n’aba bayobozi rushobora kuzabarimbura nibaramuka batadusubije amafranga yacu”.
Ubwo twakoraga iyi nkuru twagerageje kuvugana n’umuvugizi mushya w’itorero rya Pentekote mu Rwanda ADEPR maze ntitwabasha kumubona gusa tukaba dukomeje kugerageza kumenya icyo avuga kuri icyi kibazo benshi bahamya ko kimaze kuba umuranzi muri iri torero.
Twabibutsa ko Ikigega cy’ishoramari CICO Ltd (Christian Investment Corporation Ltd) cyatangijwe mu itorero rya ADEPR mu mwaka wa 2010,aho buri muntu yasabwaga gutanga amafranga ibihumbi 10000 byari bihwanye n’umugabane 1,bikaba bivugwa ko icyi kigega gishobora kuba cyarahombejwe n’imicungire idahwitse y’abari abayobozi bacyo.
Christian N.
Ibitekerezo
Ibya ADEPR ni akumiro.Kuva namenya ADEPR,kandi nigeze kuyisengeramo na mbere ya 1994,ADEPR ihora mu matiku,amoko no kurya amafaranga y'abayoboke.Ntabwo ari ikibazo cya CICO gusa.Mwibuke za 2.5 billions (milliards) zanyerejwe n'abayobozi bakuru ba ADEPR.Leta yarabafunze hanyuma irabarekura!!Nyamara ni amafaranga yatanzwe n'abayoboke ba ADEPR hafi ya bose mu Rwanda.None nayo barayabuze.Gusa ndagira inama abayoboke ba ADEPR inama ishingiye kuli Bible.Bakwiye kubigenza nkuko nanjye nabigenje.Abakristu nyakuri,barangwa n'urukundo (Yohana 13:35)n'ubumwe (Abefeso 4:5).Iyo ibyo bintu byombi bibuze,iyo dini ntabwo iba ituruka ku mana.Niyo mpamvu imana idusaba gusohoka mu madini y'ikinyoma bible yita "Babuloni Ikomeye".Ngo nitwanga,tuzarimbukana nayo ku munsi w'imperuka.Soma Ibyahishuwe 18:4. Kanda hano umusubize
iyo mwanditse gutya muba mushaka kuvuga amafrw angahe ?ibihumbi 10000 byari bihwanye n’umugabane 1 Kanda hano umusubize


text:
Gupima ubusugi bw’umukobwa ntago bigombera kuryamana nawe cyangwa gukoresha ikindigipimo, ahubwo hari ibintu byinshi bishobora kukwereka ko umukobwa ari isugi cyangwa ko atakiri isugi. Ibi biterwa n’uko abakobwa bo ubwabo batazi kwihishira n’iyo abigerageje umubiri we uramutamaza. Doreimwe mu myifatire iranga abakobwa batakiri amasugi.
1. Iyo umubajije ko ari isugi ararakara: Umukobwa utakiri isugi iyo ubimubajije agusubizanya umujinya akakubwira ko bitakureba ndetse akabigira birebire. Nyamara umukobwa w’isugi iyo ubimubajije aramwenyura akakwihorera usanga ntacyo biba bimubwiye kuba wavuga ko ari isugi cyangwa se atakiri isugi. Umukobwa utakiri isugi akunze kubijyaho impaka cyane kuburyo hari n’igihe aba yemeza ko umuntu wese ubigenderaho iby’ubusugi aba adakuze bihagije. Nanone kandi ibiganiro byerekeza ku mibonano mpuzabitsina usanga abakobwa b’amasugi ntacyo babivugaho. Iyo umukobwa atajyaga abivugaho noneho nyuma agatangira kujya agira ibiganiro nk’ibyo aba yatakaje ubusugi.
2. Bakunda kwigunga. Abakobwa bose bigunga siko baba batakaje ubusugi, ariko umukobwa iyo aribwo agitakaza ubusugi akunze kwigunga kuburyo ashobora no kumara iminsi ikurikiraho mu nzu atarasohoka.
3. Umukobwa ukiri isugi ntago akunda kwigaragaza, n’ahantu ari ntago aba ashaka ko hari abamwitaho cyane ngo bamurangarire, umukobwa utakiri isugi akora ibishobora byose kugira ngo aho anyuze buri musore wese arangare. Bamwe bisiga ibirungo bikabije abandi bakambara imikufi ihenze cyangwa bakitera imibavu ikabya guhumura mu rwego rwo kugira ngo bakurure abasore.
4. Umukobwa ukiri isugi akunda kwiyemera akihagararaho ku musore umutereta akamwereka ko ntacyo amukeneyeho, nyamara umukobwa utakiri isugi ni babandi utumira ngo musohokane musangire icyayi, akazana n’inshuti ze zose atanabiguteguje mu rwego rwo kugira ngo bose ubagurire wishyure menshi. Ibi nta mukobwa ukiri isugi wabikora.
5. Umukobwa ukiri isugi ntago yiyambika ubusa ahubwo agerageza kwambara akikwiza, kimwe na babandi basigaye bashyira amafoto yabo kumbuga nkoranyambaga bambaye ubusa biriya ntamukobwa w’isugi wabikora. Ikindi kintu cyemezwa n’abantu bose n’uko umukobwa ukiri isugi iyo asinziye ari mu bitotsi bikomeye, ugasa nk’umukora ku gitsina asimbukira hejuru agahita akanguka akwigizayo niyo waba uri umukobwa mugenzi we
Urakoze cyane kuko abahungu benshi bifuza kumenya ko abakunzi baba ari amasugi baciye mu mibonano mpuza bitsina, kd ubwo bikaba birarangiye uwari isugiakaba icyomanzi, ni byiza ko umuntu cyane cyane abakobwa bamenya ibi bakareka kujya bitera mu bintu NGO niterambere batazi ko ababareba bahita ba bashyira mucyiciro runaka kd gishobora no kubangiriza reputation: Reka dutinye Imana byo kuyikunda twirinde ubusambanyi nayo izaduhesha agaciro mu ba dukorera analyse!
Nkuze analysis yawe cyane.Merci beaucoup.Nubwo atari byo 100%,ariko wagerageje.Watanze reperes nyazo,zifatika.Abakobwa batari vierge,usanga birekura kandi bakunda kwisiga ibirungo,kwerekana ibibero,kwambara minis,kwiyemera,etc...Abakobwa b’amasugi,bagira isoni za gikobwa,bakunda kuba discrete.Ibi byateye bya boyfriend/girlfriend,akenshi bijyana mu busambanyi.Abakobwa b’iki gihe,benshi barongorwa atari vierge kuko gusambana bisigaye byitwa ngo "bari mu rukundo".Bible isobanura neza ko abasambanyi batazaba mu bwami bw’imana.Ntacyo bimaze kwishimisha akanya gato,hanyuma ukazabura ubuzima bw’iteka muli paradizo.Ni ukugira ibitekerezo bigufi cyane.
Murabeshya nabandi ibyobabikora


text:
Uburyo 10 abashakanye bacana inyuma batabizi.
Guca inyuma uwo mwashakanye akenshi bivugwa iyo umwe mu bashakanye akundanye cyangwa akoze imibonano mpuzabitsina n’undi mugabo cyangwa umugore. Nubwo ibyo ari byo ariko hari n’ibindi bikorwa biba ari uguca inyuma nubwo hatarimo ubusambanyi. Ibyo bikorwa ni ibi :
1. Kugira inshuti itari uwo mwashakanye bitari iby’urukundo rweruye ariko na none bitari ubucuti busanzwe. Ugasanga mukoranaho birenze ibisanzwe, amagambo mubwirana ntago ari ayo wabwira undi uwo ariwe wese. Abashakanye bakwiye kwirinda izo nshuti.
2. Kubwira ibibazo by’urugo rwawe, umuntu mudahuje igitsina. Ibibazo niba utabasha kubiganira n’uwo mwashakanye bibwire inshuti cyangwa undi muntu wo mu muryango muhuje igitsina. Akenshi ababibwira abo badahuje birangira havuyemo ubusambanyi nubwo biba byaratangiye atari byo bagamije.
3. Gusohokana n’undi muntu utari uwo mwashakanye . Kujya gusangira n’undi muntu mudahuje igitsina, gutembera hamwe cyangwa kumusura bigamije kugirana ibihe byiza gusa nabyo ni nko guca inyuma, wagombye kumara uwo mwanya uri kumwe n’uwo mwashakanye.
4. Kuvuga nabi uwo mwashakanye : kuvuga nabi uwo mwashakanye ubibwira uwo mudahuje igitsina cyangwa utari uwo mu muryango, nabyo wabyirinda cyeretse mu gihe hajemo ihohoterwa nibwo wabibwira ababishinzwe nubwo baba badahuje igitsina nawe.
5. Kwandikirana n’undi muntu mudahuje igitsina, muvugana ibintu by’amabanga utabwira uwo mwashakanye , hazamo no kwandikirana kuri whatsapp, kohererezanya amashusho udashaka ko uwo mwashakanye abona nabyo wabyirinda.
6. Kwambara ukarimba ubikorera undi muntu : Niba uri kwambara imyenda myiza, cyangwa yihariye ushaka kugira umuntu wemeza utari uwo mwashakanye tangira witekerezeho umenye impamvu uri kubikora.
7. Kwandikira umuntu mudahuje igitsina ikarita imwifuriza ibyiza, imwihanganisha cyangwa se kumuha intwererano ukabikora wenyine udashyizeho ko mubikoze hamwe n’uwo mwashakanye nabyo uba uri kumuca inyuma.
8. Kwanga gukora imibonano mpuzabitsina n’uwo mwashakanye nabyo ni bibi. Bitera ibibazo bikaba ari no kwanga ibyo uba wariyemeje mugiye kubana
9. Gushyira abana cyangwa ababyeyi bawe mbere y’uwo mwashakanye : nubwo abana n’ababyeyi ari ingenzi mu buzima ntibagomba gufata umwanya wa mbere ngo bajye bamenya gahunda zawe mbere y’uwo mwashakanye cyangwa abe aribo bakugira inama ukurikiza.
10. Gutwarwa umutima n’ ikindi gikorwa kurenza uko uwuha uwo mwashakanye urugero gukunda umupira cyane, akabari, ama film, akazi ka nyuma y’akazi n’ibindi bitwara umutima.
Buri wese wubatse yakwisuzuma akareba ko adafite aho aca inyuma uwo bashakanye mu buryo bumwe cyangwa ubundi akabireka.
Hifashishijwe urubuga rwa familfi.
Photo : google


text:
Uwavuga ko Pawulo Kagame yatangiye kwiyamamariza
kuzategeka u Rwanda ubuziraherezo ntiyaba yibeshye. Muri iki cyumweru uyu
mugabo abenshi basigaye bita Semuhanuka kubera ikinyoma cye, mu rwego rwo
gutangira kwiyamamaza akoresheje itangazamakuru mpuzamahanga, yagiranye
ikiganiro n’ikinyamakuru New African. Kagame Pawulo yemeje ko ngo we azategeka manda
zirenze 2 abaturage nibabishaka kuko ngo bamukunda cyane ibi ngo bikaba
bitandukanye n’ibikorwa ahandi kuko ngo ari abaperezida bashaka izo manda
abaturage babo batabashaka(ndlr: aha akaba yaravugaga i Burundi) !
Iki kinyoma cya Kagame ntawe gitunguye kuko kuva muri
1990 FPR n’abambari bayo nta kuri kwigeze kubaranga mu byo bavuga; baririmba
amahoro bariho bategura intambara; bavuga uburinganire bariho bashora abari mu
buraya; bavuga demukarasi bariho bafunga inzego yubakiraho; bavuga ko batinya
Imana, bariho bica abo yaremye bakabohereza mu biyaga cyangwa bakabahamba babona.
Kugereranya
Kagame na Kadafi ni ugukora icyaha
Mbere yuko Shikama ikubwira ibinyoma bihuza aba
banyagitugu bombi turabanza turebere hamwe ko nubwo ari abanyabinyoma, kubagereranya ari
ugukabya.
- Mu
gihe Kagame Pawulo yumva ko Umututsi yavukiye gutegeka, naho umuhutu aho ava
akagera akamubera umugaragu, Moamar Kadafi nta bwoko na bumwe yigeze aheza mu
byiza by’igihugu cyangwa ngo agire ubwo ashyira hejuru.
- Mu
gihe Kagame yubatse mu Rwanda udutsiko 2 kuva yakwicazwa mu Rugwiro: Agatsiko
k’amabandi yitwaje intwaro( nkuko umwe muri ko Metere Uwizeyimana
Evode yakabatije) kigaruriye ibyiza b’igihugu, abana bako bakiga abanza
mu mashuri akomeye kishyiriyeho, bakajya gukomereza ayisumbuye na kaminuza muri
USA, n’Agatsiko kandi kagizwe na ba Ngofero gategekwa guterera mu kanwa kariya
ka mbere gahora kasamye nk’icyana cy’inyoni kandi abana bako bahabwa uburezi budafite
ireme bunabahenda. Ibi kwa Kadafi ntibyabaga ho kuko abantu bose bareshyaga, bagahahira mu maduka amwe, abana bose bakiga mu mashuri amwe kuva ku ncuke
kugeza muri kaminuza. Abana ba Kadafi biganye natwe twese rubanda rugufi,
bakina umupira na rubanda rusanzwe, nta n’umwe wigeze yoherezwa kwiga mu
mahanga keretse umukobwa we Aisha wagiye kwiga icyiciro cya gatatu cy’amategeko
mu Bufransa, akamara yo umwaka akagaruka atarangije.
- Mu
gihe Muka Kagame Nyiramongi Janeti yigaruriye ubucuruzi bwose bwo mu Rwanda na
basaza be, akaba ariwe ushyira abakozi bakuru mu myanya haba mu gisirikare,
muri za ambasade, mu Rugwiro, no muri za Minisiteri; muka Kadafi Safia umubyeyi
w’abana barindwi, abalibiya n’isi bamubonye bwa mbere we na bamwe mu bana be
n’abuzukuru bahungiye mu gihugu cya Tunisia muri 2011 umujyi wa Tripoli uri hafi gufatwa.
Kadafi yashyingiranywe na Safia muri 1971.
Ikinyoma cya
Kadafi gisa gute n’icya Kagame Pawulo
Mohamed Abu Miniar Moamar El Kadafi wategetse Libya
kuva muri 1969 kugeza muri 2011, ntiyasibaga kubwira amahanga ko abaturage be
bamukunda cyane, ko abayisilamu bo ku isi bamukunda bose, ko Abanyafurika bose
bamukunda cyane, ko Abarabu bamukunda bihebuje. Ibi byatumye yiha amazina
nk’ayo ihururu, muri ayo twavuga nka : Umukuru wa Revolisiyo y’isi yose,
umuyobozi wa Revolisiyo y’abayisilamu ku isi, umwami w’abami b’afrika, Umukuru w’abarabu
bose, n’andi menshi ntarondoye.
Nyamara ibi byose byari ibinyoma kuko Kadafi yari azi
ko yari yanzwe mu bihugu by’abarabu hafi ya byose usibye muri Tunisia na Syria,
nta na kimwe yakandagizagamo ikirenge! Abanyafurika benshi bamufataga nk’umukuru
w’iterabwoba nubwo hari abemeraga ikinyoma cye bakamufata nk’intwari!
Kadafi yavugaga ko abaturage be bamukunda cyane
nyamara yari azi ko abeshya kuko ntiyari ayobewe ko kuva muri 1969 aba baturage
batangiye ibikorwa byo kumurwanya bucece bakoresheje kumunnyega( Sabotage).
Nk’urugero, abana bato bari barabwiwe n’ababyeyi babo ko aho basanze amatara
yose ku mihanda bagomba kuyateraho amabuye kugeza amenetse. Ni ahantu hake
wansagaga amatara agikora.!
Mu mashuri yisumbuye, kaminuza cyangwa abanza, nta na
hamwe wansagaga amatara akora kuva mu kwa 7 ibiruhuko bitangiye kugeza mu kwa 9
amashuri atangiye! Si amatara gusa kuko muri kaminuza buri munyeshuri
yatahanaga mu biruhuko urugi rwe n’amadirishya ye akazabigarukana agarutse
cyangwa akabiherana; ibiruko bitangiye, wansagaga ibitabo bihenda cyane binyanyagiye
ku mihanda kuko leta yabitangiraga ubuntu! Ni muri urwo rwego leta yatangaga
amamiliyari y’amadolari yo gusana amashuri buri mwaka.
Mu kiganiro cyahitaga kuri televiziyo imwe rukumbi
y’igihugu- abanyeshuri nigishaga muri Kaminuza ya Misrata bakundaga kumbwira ko
ari njye uyireba njyenyine mu gihugu iyo nabahaga zimwe mu ngero z’ibiganiro
byahitaga kuri iyi televiziyo- yahitishaga muri za 2005 gahunda yitwaga « Ayun Rakaba» ni ukuvuga « amaso y’ubugenzuzi». Muri iyi
gahunda, niho abenshi mu bene gihugu bamenye
ko Kadafi yababeshye kakahava!.
Hagiye hagaragara abayobozi b’inganda zinyuranye buri rwose rurimo
abakozi barenga 200 bahembwaga imishahara itubutse ariko bakaba bikorera
ubucuruzi bwabo bwite muri butike zabo kuko izo nganda zari zimaze imyaka
irenga 30 zidakora kandi abakozi bahembwa, ibyuma bizana amazi byarajemo ingese, ibiro by’abayobozi
bituwemo n’imbeba uruhuri!
Igisekeje ni uko mu ngirwamatora, cyangwa mu minsi
mikuru, aba nibo wasangaga bari ku isonga bafunga ibipfunsi bavuga ko
bazarwanira Kadafi kugeza gupfa, ko yateje Libya imbere akaba yarakwije inganda
hirya no hino mu gihugu! Muri 2006, Kadafi yagiye gusura igihugu cya Tunisia
nyuma y’imyaka myinshi ibi bihugu byombi byari bimaze bidacana uwaka. Yababajwe
no kubona inganda zari muri Tunisia zikora neza, ndetse rumwe ruza no kumuha
agatabo ke yitaga igitabo cy’icyatsi kanditswe mu buryo butangaje bw’ikoranabuhanga
ritari iwe kandi afite Peteroli, ntayo Tunisia igira!
Ibyo Kadafi
yibeshyaga ko abaturage batakora barabikoze ikinya cy’ubwoba yabateye kimaze
kubashiramo!
Burya umunyakinyoma bigeraho nawe akibeshya! Kadafi
yigeze kujya kuri Televiziyo y’igihugu abwira abaturage be ati: «
Muzi ko njye ndi umugide ntategeka, ababategetsi bacu nibakomeza
kutuyobora nabi, biha gutunga ibya Mirenge kandi twese dukura muri Peteroli,
muzaze tubakorere kudeta nkuko nayikoreye umwami Sanoussi muri 1969; ubu
televiziyo iri hirya no hino mu gihugu, muzafate televiziyo ya Bengazi nkuko
twafashe Radiyo yaho muri 1969». Ariko Kadafi agakomeza akababwira ati: «
Muri Afrika yiyunze twashyizeho itegeko ko ntawe uzongera gukora kudeta ngo
tuyemere»!
Ibi byombi mvuze hejuru, Kadafi yabitangazaga yibwira
ko abaturage yabashyizemo ikinya akoresheje iterabwoba , kwica, no gufunga
nkuko bikorwa kwa Pawulo Kagame, nyamara igihe cyarageze cya kinya kibashiramo.
Bafashe Televiziyo ya Bengazi yibwiraga ko bidashoboka, bafata intwaro
baramurwanya, bamwirukana nabi muri 2011. Bagambanye n’amahanga bamumenesha
muri Kapitali Tripoli, Bunkeri yari yarubatse yibwira ko ari umutamenwa
ashobora guhungiramo indege za NATO zirayisandaza, ahungira aho akomoka i Syrte
yibwira ko ubwoko bwe buzamurwanirira, nyamara
byabaye iby’ubusa, abaturage yabeshyeye ko bamukunda imyaka 42 akabima uburenganzira bwo kwishyira
bakizana, bamusanze mu itiyo ijyana imyanda yihishemo, batangira kumucira mu
maso, kumukubita, asaba imbabazi bati ko wowe ntazo watugiriye, bamutera ibisongo
mu kibuno.
Byaje
kurangira ba Mpatsibihugu(USA, UK na France) bamufashije kugera ku butegetsi( Nkuko
byemejwe mu iteranamagambo rye n’igokomangoma minisitiri w’ububanyi n’amahanga
wa Arabiya Sawudite muri 2001, igihe abakuru b’abarabu baganiraga ku bitero bya
2 bya USA kuri Iraq) banzuye ko yicwa kugirango atazashyira hanze amabi
bakoranye nawe mu nkiko nkuko byagenze mu rubanza rwa Sadamu Husssein
wayoboraga Iraq, babwira Abalibiya bati :
«Mumwice, amaraso ye azabahame mwe n’abana banyu» nka Ponsiyo Pilato abwira Abayahudi ngo bice Yezu! Kadafi yakubiswe
amasasu mu mutwe, mu gatuza mu nda no mu mugongo nkuko byagaragaraga ku ntumbi ye
yamaze iminsi 4 imurikwa mu isoko ry’i Misrata, iruhande rwayo hari intumbi y’umuhungu
we Motassem wayoboraga umutwe w’abakomando barwaniye Kadafi kugeza afatwa. Kadafi
yahambwe mu butayu bwa Sahara ahantu kugeza ubu hashobora kuba hazwi n’abanyamerika
n’abanyaburaya gusa nkuko byagenze kuri Sadam
Hussein na Ussama Ben Laden.
Kagame Pawulo
se we bite, aho ikinyoma cye ntikizatuma arangiza iminsi ye nka Kadafi?
Kagame Pawulo nawe uzwi kuba yarahahamuye abaturage
kugeza aho bamwe batakibuka n’amazina yabo nka Rucagu Bonifasi, abandi bahindutse abamotsi
nka Bamporiki uhomvora ibyo Agatsiko ka Kagame kamuhaye byose atabanje gupima
ingaruka zabyo ku baturage n’ejo hazaza he. Abandi ntibatinya kukubwira ko kabiri
guteranya na kabiri bibyara icumi ejobundi bariyitaga intiti zahebuje zigisha
muri kaminuza zo muri Canada nka Metere Evode Uwizeyimana!
Abaturage nabo
bose muri rusange ubu babaye ba Sinzibiramuka; basenze imana y’Abanyamulenge ngo ibakize Kagame nkuko yakijije aba Mobutu
ntibyatanga umusaruro, biyambaza imana
yo muri Israel naho biba uko; ubu abenshi bariho barayoboka Satani ngo barebe
ko hari icyo yakora. Ariko muri uko kujya irya n’ino, nkuko mu kinyarwanda
bavuga ngo indyarya ihimwa n’indryebaguzi, ntibabura kwikorera inkangara zirimo
ikinyoma kivuga ko bashaka gukomeza kuyoborwa na Kagame kubera impamvu shikama
iza kuguha hasi aha!
Izi nkangara iyo zigeze kuri za Nkomamashyi zo ku
Kimihurura, nazo zirashishura nduzi ko hasetse ingagi zo zinjiza amadevize,
ziti: « Awa, ibi biramureba, icyacu ni imishahara izakomeza kwisuka kuri
konti zacu. Abo ahamba babona, abo yohereza muri Rweru, abo yagize incike, ibi
byose igihe Imana izamutangira, azabibazwe we wenyine.»
Kuba Kagame yaramize demukarasi nka Kadafi, azakomeza
kwikirigita yiseke yibwira ko ikinya yateye abanyarwanda kizakomeza gutuma
bajunjama bakaba ibigwari, nyamara igihe iki kinyanya cyabashiriyemo
bakamubyukana bizarangira bamuteye ibisongo mu kibuno nka Kadafi banike intumbi
ye ku gasi nkuko byagendekeye Kadafi. Igihe azaba ageze kwa Nyamutezi niho
azamenya ko buri gihe Ukuri gutsinda
ikinyoma amaze kubona ibi bikurikira:
- Abanyarwanda
bose bishwe muri 1994 bamubwira uruhare rwe mu rupfu rwabo,
- Abo
yiciye i Kibeho muri 1995 akajya kubatwikira mu Mutara muri 2013 nabo bazaba
bahari bamushinja,
- Abanyarwanda
biciwe muri Zaire muri 1996 bahuye bakamubwira uruhare yagize mu rupfu rwabo,
- Abakongomani
bapfa buri munsi kuva 1996 bahuye bakamubwira uruhare yagize mu kuba bari kwa
Nyamutezi,
- Abo
yohereje muri Rweru bazingiye mu mifuka, nabo bazaba babukereye, ngo bamwaze
uwabanywereye amaraso!,
- Ba
Rwigara, Lizinde, Sendashonga, Karegeya, Dr Gasakure, Rwisereka, abanyamakuru Sherifu
na Ingabire, aba nabo bazabyuka aho baryamye baje kwamagana amabi yose Pawulo
Kagame yabakoreye.
Nkuko asanzwe abikora iyo amwaye, azifata ku munwa,
natangira kuzura umugara avuga ko ashobora kubica bamubwire ko bitagishoboka,
ingufu ze zo kwica zashize ahubwo atungurwe no kubona igitabo kinini hirya ye,
cyanditsemo amazina y’abahutu n’abatutsi yafungiye ko bashaka demukarasi yateye
u Rwanda avuga ko aje guharanira; izina rya mbere azasoma ni irya Ingabire
Vigitoriya, akurikize ho irya Deo Mushayidi, Metere Ntaganda Berinarudo, Nkusi Agnes, n’andi menshi ntarondora ngo ndangize!
Hirya y’iki gitabo, hazaba hari n'ikindi cyanditsemo amabi
yakoreye abaturage: Kubicisha inzara abarandurira imyaka, kubategeka guhinga
indabo n’amagweja bakayasimbuza ibijumba n’ibibshyimbo, kubakona ngo batororoka,
gufunga abagabo ngo hatabaho iyororoka, kwigwizaho imitungo itabarika rubanda
yicwa n’inzara, kubuza abaturage kubumba amategura ngo bubake barongore bororoke,
kubuza abasore kubaka ngo barongore bororoke, kwirukana impfubyi mu bigo
byazireraga ngo yigarurire ibyazihabwaga, gusenyera rubanda rugufi, n’andi mabi
ntarondora ngo ndangize none.
Kagame Pawulo namara guhura n’aba bose navuze hejuru
no gusoma ibyanditse muri biriya bitabo, hari umugabo muremure uzahagarara
imbere ye, sinzi niba ari Imana
cyangwa Satani, maze Kagame apfukame imbeye
ye asabe imbabazi avuga ati : « Mbabarira ukize umuryango wanjye ntuwunkurikize
hano». Azumva ijwi rimubwira riti: Nta mbabazi kuri wo kuko nawe ntiwigeze
uzigirira imiryango ya bariya mwahuye bose wirengeje! Bizarangira
Pawulo Kagame ajugunywe mu muriro utazima aho abazajya bose bazahorana
imibabaro, amaganya, imiborogo no guhekenya amenyo. Mu Rwanda naho bizaba ari ibicika: Abahutu,
Abatwa n’Abatutsi biyemeje gusezerera ikinyoma burundu bakayoboka Ukuri.
Abahoze ari abo mu Gatsiko bazaba bashakishwa uruhindu n’aya moko atatu azabaho
kuva ubwo nk’umuryango umwe n'indirimbo imwe yubahiriza igihugu ifite umutwe ugira uti: " Isi ntisakaye, buri wese yanyagirwa"
Dg NKUSI Yozefu
Shikamaye.blogspot.no
Shikama Uharanire ko Ukuri gusimbura ikinyoma


text:
Rwanda | RUSIZI: ABAFATANYA BIKORWA B’AKARERE BARASABWA KWIHUTISHA IMIHIGO
Abagira uruhare mu iterambere ry’akarere ka Rusizi barakangurirwa gushyira imbaraga mu kwihutisha imihigo akarere kabo yiyemeje imbere ya nyakubahwa Perezida wa Repuburika y’u Rwanda Paul Kagame ibyo bakaba babisabwe n’umuyobozi wungirije ushinzwe ubukungu n’iterambere Habyarimana Marcel  ku wa 11/10/2012 ,ni mu rwego rwo kugirango ibyahizwe bizagerweho byose doreko abafatanyabikorwa aribo bagira uruhare runini mubikorwa akarere kaba karahize
Abo bafatanyabikorwa babanje kugaragarizwa kumugaragaro imihigo akarere ka Rusizi kahize nyuma yo kubigaragarizwa barebeye hamwe bimwe mubyamaze gukorwa mugihe gishize aho abayobozi bavuga ko hari ibyatangiye gukorwa ariko ibyinshi bikaba bikiri kumasoko aho ba rwiyemeza mirimo bakiri mumapiganwa kugirango begurirwe ibyo bikorwa  gusa bikaba biteganyijwe ko ukwezi kwa 10 kurangirana no gutanga amasoko bityo imihigo igatangira gushyirwa mubikorwa
Babajije nanone impamvu akarere ka Rusizi gahora kaza inyuma mugihe cyo guhigura imihigo kandi ngo ntako baba batagize umuyobozi wungirije abasubiza ko biterwa na bamwe batuzuza inshingano zaboneza aho yanatunze agatoki serivisi z’ubuzima ko ngo zitanoza imikorere yazo neza.
Bimwe mubyagarutsweho n’uburyo gukurikirana izamuka ry’imibereho y’abaturage harimo gukurikirana uko imibereho y’abaturage ihagaze, abafatanya bikorwa basabwe gukangurira abaturage gahunda yo kuvugurura ubuhinzi kuko abenshi ariho ubuzima bushingiye
Abitabiriye uwo muhango basabye abayobozi kujya bakurikirana buri munsi aho buri muhigo ugeze mu gushyirwa mubikorwa kugirango hatazabaho gukorwa n’isoni mubihe byo guhigura gusa nabo bakaba biyemeje kutazatatira igihango  mu kwihutisha ibyo basabwa .


text:
Mu gihe ikibazo cyo guta ishuri ku bana cyahagurikiwe n’inzego zitandukanye mu karere ka Huye haracyagaragara abana bata ishuri bakajya kwirirwa batoragura ibiribwa byajugunkwe mu bimoteri.
Hamwe muri aha ni mu gasantere ka Matyazo mu Murenge wa Ngoma, aho radio na tv10 byasanze umwana witwa Nkundimana Emmanuel, uvuga ko yagarukiye mu mwaka wa mbere w’amashuri abanza, biturutse ku kuba nyina yamubwiye kurivamo nyuma yaho papa we bamufungiye kandi ngo yari afite inzozi zo kuzaba mwarimu.
Umuturanyi w’ababyeyi b’uyu mwana, Ndagijemariya Beata avuga ko ari ubucyene bwatumye uyu mwana ava mu ishuri ariko ngo nawe afite umwana warivuyemo kubera iyo mpamvu.
Niwemugeni Christine,Umuyobozi w’akarere ka Huye wungirije ushinzwe imibereho myiza y’abaturage avuga ko muri uyu mwaka abana 300 bamaze guta ishuri muri uyu mwaka ariko ahanini akabishinja ababyeyi.
Imibare yatangajwe na Minisiteri y’uburezi igaragaza ko muri 2014 abanyeshuri bangana na 12,4 ku ijana bata ishuri mu byiciro by’amashuri abanzana 14,7 ku ijana nabo bata amashuri mu cyiciro cy’amashuri yisumbuye.


text:
Abagore ni ibiremwamuntu : hari ibihugu bimwe bidaha agaciro umugore ku buryo afatwa nkaho atari ikiremwamuntu nta bitekerezo bizima byamuvamo, nyamara Leta y’u Rwanda yo yabonye ko umugore nawe ashoboye niko kumuha uburenganzira busesuye no kububungabunga.
Umugore yari yarakandamijwe igihe kinini : Abagore bagize igice kinini cy’abanyarwanda batazi gusoma no kwandika, bityo bakaba barengana kuko batazi n’uburyo bashobora kurenganurwamo.
Leta y’u Rwanda imaze kubona ko hari ingaruka nyinshi zigera ku bagore bitewe n’imyumvire mibi yariri mu banyarwanda yashyizeho gahunda yo kwimakaza uburinganire mu banyarwanda ku buryo buri muturarwanda wese asobanukirwa na politiki y’uburinganire dore ko nubwo hakiri abagifite imyumvire itari myiza ku buringanire hari icyizere ko nabo batarabyumva neza bazageraho bagasobanukirwa n’uburenganzira umugore ahabwa na politike y’uburinganire.
Uruhare rw’umugore mu muryango nyarwanda : Abagore nibo bagira uruhare runini mu burere bw’abana, bityo bakaba bafite n’umwanya w’ibanze mu kubatoza umuco wo kubahahiriza uburenganzira bwa muntu.
Kuba umugore ariwe pfundo ry’uburere abana b’u Rwanda bazagira bisaba ko agomba kwitabwaho akigishwa uko yakiteza imbere kugirango n’abamukomokaho bose nabo bazagire imbere heza.
Abagore nibo benshi bakora imirimo nyongerabukungu : Abagore bagize igice kinini cy’abaturage kandi bafite uruhare runini mu mirimo nyongerabukungu, bisaba ko bamenya uburenganzira bwabo kugirango barusheho kongera umusaruro ndetse bagire n’uruhare rugaragara mu micungire y’uwo mutungo dore ko hari abagabo bumva ko bakiharira imicungire y’umutungo kandi baba barafatanije n’abagore mu kuwushaka.
Byakuwe muri raporo y’inama yateguwe na Women’s Legal rights Initiative yigaga ku ruhare rwo kurengera no guteza imbere uburenganzira bw’ abagore mu kubungabunga ubusugire bw’ingo n’umuryango nyarwanda muri rusange.


text:
skip to main |
skip to sidebar
Rwubusisi rwa cyigenza
Umutware w'Indengabaganizi
-padiri ajya kumubatiza yaramubajije ati <<mutware urashaka
kwitwa nde?>> undi aratekereza akanya ati <<ese wowe
urashaka ko nitwa nde?>> Padiri ati reka nkubatize Petero!
Rwubusisi ati Oya kabuno ka nyoko uba uroga Musinga iryo zina
sinaryemera! Petero yahemukiye shebuja Yezu kandi jye sindahemukira
umwami! Ati ahubwo nyita Yozefu ka kagabo kigereye nyina w'imana
kakamurongora! Padiri ngo yatangiye kumusukaho amazi y'umugisha ku
gahanga undi ati oya sigaho urwo ni uruhanga rw'imfura ntirugira
amakemwa, amutungira urutoki ahakoze ibyaha ngo abe ariho atera
umushinga


text:
Kera amapfa yarateye, izuba riracana, ibyatsi n’ibiti biruma, biragwengera, ibitungwa bibura icyo birya, ibintu biradogera, abantu bakajya guhaha aho imvura yagwaga.
Hakabaho ihene, ikitwa Ruhaya. Ibwira izindi hene zose iti « nimuze tujye guhahira muri ririya shyamba rigwamo imvura; turishe ubwatsi. Amapfa nashira, tuzagaruka.» Ihene zose ziti «ni uko, ejo tuzagenda.» Ruhaya iti « nyabuna murakomeze umugambi ejo muzizindure.»
Buracya ihene zose zirakorana, ziragenda; ishyamba zirarimena. Bigejeje nimunsi imvura iragwa. Ihene zijya gushaka aho zugama. Zibona isenga, ari rwo rutare impyisi yabagamo, ariko ihene ntizibimenye. Ruhaya izijya imbere. Impyisi izibonye iti « murakaza neza mboga zizanye!» Ihene zose zirugama ariko zifite ubwoba.
Impyisi ibonye Ruhaya yuza, irayibaza iti «ese urarya uduki?» Ruhaya iti « ndarya utunkucenge.» Impyisi iti « mpa na njye numve.» Ruhaya iti « henga ngutumirize bakuzanire.» Nuko Ruhaya ireba amashashi y’ihene iti « bana banjye mwumve icyo ngiye kubatuma. Ndashaka ko mujya guca umuti wa mperezayo.» Ziragenda zirahera.
Haca umwanya munini. Ruhaya ibwira impyisi iti «urabizi, natumye abana b’ibizeze. Henga nohereze izindi zijye kukuzanira utunkucenge.» Ikurebera ihene z’amariza irazibwira iti « nimugende mujye kunzanira umuti wa mperezayo» Ziragenda nazo ziherayo.
Impyisi irategereza, ihebye ibwira Ruhaya iti «ohereza izindi, za zindi zatinze.» Ruhaya yari izi ko impyisi ishaka kurya abana bayo na za nyina.
Niko kuyibwira iti.« henga nohereze izari zisigaye ndore, ubanza izagiye mbere imvura yazishe.» Ibwira ihene z’arnajigija iti «nimuze mbatume.» Ihane ziza zose. Irazibwira iti «nimugende na mwe munshire umuti wa mperezayo.»
Ziragenda, zigumayo.
Ruhaya imara umwanya iti «ewe, ngiye kurora aho imvura igeze maze nzihamagare zize, zatinze.» Impyisi iti «genda uzihamagare, ariko nuzibura ndakurya nta kabuza.» Ruhaya iragenda, yihamagaza ubusa ibura icyayitaba. Yigira hirya, irahamagara. Irakomeza iragenda. Aho bigeze irashibura, iriruka.
Impyisi biyanga mu nda, ihubuka mu isenga, ibona Ruhaya irashubera hakulya. Impyisi ishyira nzira, amaguru iyabangira ingata! Reka si ukwiruka, iraca ibiti n’amabuye!
Ruhaya iza gukebuka inyuma. Uko yakabikenze, ibona Warupyisi irabutabuta mu nyuma zayo! Ikuramo na yo. Impyisi irayibwira iti ntunsiga, uranjwa!» Biriruka bimara imisozi, iti«genda shahu umpenze ubwo ntuzongera kumpenda ubundi ! Habe ku manywa nkurye, habe’ mu gitondo nkurye. Turi kumwe na burya bwa ryari.» Ruhaya na yo iti «tyaza amenyo ngo uzarya Ruhaya.»
Impyisi irataha, igenda ifite umujinya, irakariye Ruhaya. Uko yibutse ibya Ruhaya, igakubita agatoki ku kandi!
Itinda mu isenga ryayo, igeze aho iti «ngiye kureba Ruhaya.» Iza mu gitondo cya kare, igera ku ngo z’abantu igihe agasusuruko kamaze gukwira, maze isanga Ruhaya iziritse ku misoto y’ikigega iravuga iti «si jye wagushyikira. Mbega noneho Ruhaya, ko nkwifatiye, urankizwa n’iki ? Urambeshya iki kandi? Urabigenza ute?»
Ruhaya iti « uramaze undye uko ushaka, nta ‘mbabazi ngusaba.» Impyisi iti « ongera umpende ubwenge nka mbere shahu we!» Ruhaya iti «noneho wanyishyikiriye, sinjya kureba ngo mbeshye. Uranyica nta kabuza, ibyo ndabiruzi. Ariko rero wanyica wagira, ureke tubanze twivuge, ni ko abashaka kwicana bose babigenza.» Impyisi iti «ibyo na byo, ngaho ivuge, nurangiza nkwice.» Ruhaya iti «nimara kwivuga, wowe ntiwivuga se?» Impyisi iti «wakwivuga ugiye gupfa, nkanswe jyewe ugiye kukwica!» Maze Ruhaya irivuga! Pfuuuuu Meeee Meeee ! Impyisi iti «reka na njye
nivuge rero : huuu… huuu… huuu. . »
Abahinzi barumva, baza biruka, basanga itararangiza no kwivuga. Bayita hagati, bayivuza amahiri n’imihoro, impyisi ipfa ityo.
” Si jye wahera hahera umugani “


text:
IMIBEREHO MYIZA
Gicumbi: Umukecuru wararaga yitwikiriye shitingi arabyinira ku rukoma
Umukecuru wacitse ku icumu rya Jenoside yakorewe Abatutsi witwa Mukamabano Therese, wahoze utuye mu nzu yangiritse iherereye mu mudugudu wa Gacurabwenge, mu murenge wa Byumba, arashima ubuyobozi n’abaturage b’uyu mudugudu bamwubakiye inzu none ngo akaba agiye guca ukubiri na shitingi yitwikiraga mu gihe imvura yabaga yaguye aryamye.
Iyi nzu nshya yubakiwe uyu mukecuru kuri ubu iherereye mu mudugudu bihana imbibi wa Gatare yombi yo mu murenge wa Byumba.
Uyu mukecuru avuga ko yahuraga n’akaga gakomeye cyane mu gihe cy’imvura kuko ngo inzu yabagamo yavaga cyane kuburyo mu nzu ngo hasaga nko hanze.
Mukamabano avuga ko bitewe n’uko iyo nzu ngo yavaga cyane, ngo yari yarashatse shitingi yifashishaga atwikira uburiri mu gihe imvura yabaga iguye ataryamye, naho ngo mu gihe imvura yamusanga mu buriri, ngo yararaga yitwikiriye iyo shitingi hanyuma amazi yamara kuba menshi akayamena.
Yagize ati:”Iriya nzu nayibagamo, nari narayakiriye uko imeze, nari mfite agashitingi ni ko kari kuvureri (couvre rit) yanjye, narasasaga namara gusasa nkashyiraho ka gashitingi kugira ngo imvura itaza kugwa ikanyagira ibyo ndyamaho bindi nabibikaga munsi y’igitanda, kugira ngo ntaza kuza nkasanga byapfuye.”
Yakomeje agira ati: “iyo imvura yagwaga nijoro ndyamye, nafataga ka gashitingi nkagashyira hejuru yanjye nkakiyoronsa, nyine kakambera ikiringiti, amazi yamaraga kuba menshi nkayamanurira imbere y’igitanda.”
Umuyobozi w’umudugudu wa Gacurabwenge, Sande Emmanuel, avuga ko imibereho mibi ishingiye ku kuba uyu mukecuru Mukamabano Therese yaranyagirwaga kandi asembereye, ari byo byatumye abaturage b’uyu mudugudu bafata gahunda yo kumwubakira aho yari afite akabanza mu mudugudu wa Gatare uhana imbibi n’umudugudu wa Gacurabwenge.
Umuyobozi w’umudugudu wa Gatare uyu mukecuru yatujwemo, Bizimungu Anastase, avuga ko na bo batazigera batererana uyu mukecuru Mukamabano Therese kandi ko bazakomeza kubungabunga inzu yubakiwe, bamufasha kuyisana mu gihe hari aho yangiritse.
Ubuyobozi bw’umurenge wa Byumba bwasabye ubuyobozi bw’umudugudu wa Gatare n’abaturage bawutuye, gucumbukurira aho umudugudu wa Gacurabwenge wari ugejeje mu gufasha uyu mukecuru, ndetse bunabasaba kumucungira umutekano nk’uko byavuzwe n’umuyobozi w’umurenge wa Byumba ushinzwe iranga mimerere, BimiraAugustin wari uhagarariye umuyobozi w’umurenge uri muri konji.
Yagize ati:”Ahasigaye ni ah’umudugudu wa Gatare, hakeneye umutekano w’uyu mukecuru mukamenya uko yaraye, mukamenya uko yiriwe, murebe uko amerewe, murebe uko yishimye kandi nk’ubuyobozi icyo dusabwa ni ugukomeza gukurikirana, turebe uko uyu mukecuru abayeho turebe n’abandi bakeneye gufashwa kugira ngo na bo tubagirire neza.”
Iyi nzu yubakiwe uyu mukecuru ikaba yaratwaye akayabo k’amafaranga y’u Rwanda, miliyoni imwe n’ibihumbi mirongo inani na bitandatu na Magana atatu na mirongo irindwi n’atanu (1,086 ,375 Frw).
Mu bikorwa bisigaye gushyirwa kuri ityi nzu, harimo kuyishyiramo umuriro n’amazi kugira ngo ibe yuzuye neza.
Inzu nshya yubakiwe mukecuru Mukamabano
NDARISABAMUNGU Paul Clement
MAKURUKI.RW


text:
Urwenya: ”Uyu mwana ubyaye sinemeza ko ari uwanjye “
”Uyu mwana ubyaye sinemeza ko ari uwanjye “
Mu Nyakabanda hari couple yari ifite udukobwa tubiri twiza cyane, noneho Nyamugabo abwira umugore ko yifuza ko bagerageza amahirwe bakareba ko babyara n’agahungu. Ntibyaciye kabiri Nyamugore aba aratwite, nyuma y’amezi cyenda aba agiye kwa Nyirinkwaya, yibaruka umuhungu. Ariko umugabo arebye uruhinja ariyamirira, ati “cherie, yego nashakaga agahungu, ariko uyu mwana ubyaye sinemeza ko ari uwanjye…ni mubi ku isura, kandi nareba udukobwa twanjye, nkumva atari jye wamubyaye. None mbwiza ukuri : ntabwo waba waranshiye inyuma koko ? “
Umugore ariyumviiiira, ati : « rwose ntakubeshye, noneho kuri iyi nshuro yo ntabwo naguciye inyuma pe ! »
Shyiraho Igitekerezo!
Subscribe to: Post Comments (Atom)


text:
Korali Amahoro ikorera umurimo w’Imana mu Itorero rya Pentekote (ADEPR) I Remera, yakoze igitaramo gikomeye kiswe ‘Amahoro Iwacu Celebration’ cyitabiriwe na bamwe mu bayobozi bo mu nzego zo hejuru z’igihugu.
Iki gitaramo cyabaye ku mugoroba wo ku wa Gatanu tariki ya 29 Ukuboza 2017 muri Marriott Hotel, cyari gifite intego yo kubaka amahoro no gushimira ibyiza Imana yagejeje ku banyarwanda.
Igitaramo ‘Amahoro Iwacu Celebration’ cyari cyatumiwemo abayobozi bakuru b’igihugu mu nzego zitandukanye, abayobozi b’amatorero, abakorera ibigo bitandukanye, aho bitabiriye ku bwinshi bafatikanya n’iyi Korari kuramya no guhimbaza Imana mu ndirimo zagiye zikora ku mitima ya benshi.
Iki gitaramo cyabaye amasaha agera kuri ane aho Korali Amahoro yaririmbye indirimbo zayo nyinshi kandi zikunzwe zari ziganjemo izifite ubutumwa bwo gutanga ihumure, kwimika amahoro ndetse n’izifite ubutumwa bwo kwibuka abanyarwanda baguye mu mahano yagwiririye u Rwanda mu 1994.
Korali Amahoro uretse gukora uurimo w’ivugabutumwa,igira na gahunda zitndukanye zigamije kubaka amahoro mu banyarwanda mu rwego rwo gusigasira ahazaza h’umuryango, binyuze mu komora ibikomere by’umutima no gutanga ihumure bakaba babinyuza mu bikorwa byabo bategura buri mwaka birimo gutegura ibitaramo bagatangiramo ubutumwa bw’amahoro, kwita ku bababaye ndetse no gufasha abatishoboye aho bitanga bagakusanya imbaraga bakubakira byibura umuntu umwe buri mwaka.
Umuyobozi wa Korali Amahoro Ntakirutimana Zacharie yavuze ko gukora umurimo w’ivugabutumwa bibanda cyane ku gutanga ubutumwa bw’amahoro n’ihumure ari ugushimangira no kubungabunga umurage Yesu yasigiye abo ku Isi.
Yagizez ati “Gutanga ubutumwa bw’amahoro niryo vugabutumwa dutanga kuko Yesu ajya kuva mu Isi yasize avuze ati mbahaye amahoro yanjye. Ni umurage, iyo umuntu yatakaje umurage aba yabuze byose. Turimo turabungabunga umurage Yesu yadusigiye.”
Yavuze ko icyo Korali Amahoro ishaka ari uko abanyarwanda bakira imvune zo mu mitima ngo kuko iyo umuntu yabohotse mu mutima abasha gukora akiteza imbere bityo bikanateza imbere igihugu cyose muri rusange.
Umuyobozi w’itorero ry’igihugu Bamporiki Edouard wari witabiriye iki gitaramo yashimangiye ko Korali Amahoro iri mu nzira nziza mu buryo buzafasha abanyarwanda benshi, aho yavuze ko kwamamaza amahoro biciye mu bihangano ndetse no mu bikorwa nk’uko iyi korali ibikora byunganira imirongo migali ya politike y’igihugu.
Umunyamabanga Nshingwabikorwa wa Komisiyo y’Igihugu y’Ubumwe n’Ubwiyunge Ndayisaba Fidel yavuze ko iyi Korali iri mu nzira nziza cyane ko ubutumwa bw’amahoro bujyanye n’ukwemera ndetse ko bunafasha abantu kwemera kubaka ubumwe hagati yabo no gusenya inkuta z’urwango mu bantu kandi bikabageza ku munezero.
Yakomeje avuga ko atanga ubutumwa bw’uko buri muryango cyangwa se itsinda ry’abantu bashingiye ku idini bakwiriye kuzirikana mu buryo buhoraho ko bafite inshingano yo gufasha abantu by’umwihariko abanyarwanda gukira ibikomere basigiwe n’amateka mabi y’igihugu cyacu no kubaha icyizzere cyo kubaho mu munezero ubungubu no mu gihe kizaza maze buri wese agaharanira ineza ye n’iy’abandi babana.
Ubuyobozi bw’iyi korari bwavuze ko iki gitaramo cyari cyatumiwemo abayobozi batandukanye n’abo mu nzego za Leta ndetse n’ab’amatorero n’imiryango idashamikiye kuri Leta, bwibutsa ko igiterane cyagutse cy’abantu bose kiba ku mugoroba wok u Cyumweru tariki 31 Ukuboza 2017 kikaba kiri bubere ku cyicaro cya ADEPR i Remera.
Korali Amahoro yararirimbye abantu baranyurwa
Bamwe mu bayobozi bakuru b’igihugu bari bitabiriye iki gitaramo
Umuyobozi w’Itorero ry’igihugu, Bamporiki Eduard ari mu bitabiriye iki gitaramo


text:
Urwenya-Uko Umusore Yatsinze Ikigeregezo cyo Gusambana
Uko Umusore Yatsinze Ikigeregezo cyo Gusambana
Umusore yagiye gusura fiancé we bari hafi kurushinga, agezeyo asanga ntawuriyo yajyanye n'ababyeyi be gutembera. Mu rugo hari hasigaye murumuna we nawe w'inkumi kandi yambaye utwenda tureshya cyane. Umusore ati "ko uri hano wenyine abandi bagiye he?" umukobwa
yirya cyane, yisekesha kandi atamiye urutoki "bagiye gutembera kandi baranasura nyogokuru."
Umusore:"ko mbona wambaye ubusa?" umukobwa wari wambaye agasengeri n'agakariso gusa maze aramusubiza ati"numvaga hashyushye cyane...ntanicyo byakagombye kugutwara kuko nanjye nkwikundira!" umusore agwa mukantu, mugihe akibaza byinshi umukobwa akomeza kwirya ageraho akuramo kagasengeri maze amuha karibu mu cyumba! Umuhungu akubise igituza kirimo imitemeri y'amabere, akubise amaso amatako n'imitako by'uwo mukobwa aradagadwa maze asohoka munzu yiruka ajya kumodoka ye yasize hanze ngo afate agakingirizo karimo...!
Agisohoka ageze ku muryango yumva amashyi menshi n'amajwi avuga ngo félicitation! Ahindukiye abona ni ba sebukwe, nyirabukwe na fiancé. Bati "twakugeragezaga ngo turebe ko utazajya uca inyuma umukobwa wacu!" Umuhungu mu mutima ati "shimwa Mana kandi umbabarire kubyo naringiye gukora."
Shyiraho Igitekerezo!
Subscribe to: Post Comments (Atom)


text:
Kigali – Minisitiri w’umuco na Siporo Uwacu Julienne avuga ko umuco wo gusoma mu Banyarwanda ukiri hasi, ngo kugira ngo ukure birasaba ko abana babyiruka babitozwa, n’ababyeyi bakamenya ko uko umwana akenera gukina no kwidagadura, ari ko akeneye n’igitabo cyo gusoma.
Kuri iki cyumweru muri Siporo rusange imaze kumenyerwa mu Mujyi wa Kigali, abayitabiriye banakanguriwe gukunda no gutoza abana umuco wo gusoma.
Bamwe mu baturage twavuganye bari bitabiriye iyi gahunda bavuga ko ikibazo atari ukudakunda gusoma gusa, ahubwo ngo ibitabo nabyo kubibona biragoraye.
Uwitwa Blaise Pascal utuye mu mujyi wa Kigali ati “Nubwo Abanyarwanda tudasoma ariko n’ibitabo ni bike. Aho bicuririzwa ni hake, ushobora kugenda ibilometero utarabona aho bacuruza ibitabo. Nk’ubu hano mu mujyi wa Kigali nzi hatatu gusa.”
Uyu muhate kandi wo gukangurira Ababyeyi ababyeyi gukundisha abana gusoma ngo ukwiye no kugera mu mashuri kuva ku mashuri y’incuke abana bakaba ariho batangirira gutozwa gusoma nk’uko Blaise Pascal abivuga.
Undi muturage witwa Gaspard Baratimana we ngo yumva ubuke bw’amaguriro y’ibitabo n’ubuke bw’ibitabo biterwa n’uko Abanyarwanda badakunda gusoma.
Agira ati “Abacuruza ibitabo nabo ni abacuruzi (nk’abandi), ntabwo bazana imari idakenewe, nitugaragaza ko dukeneye ibitabo nabo bazabyakira.”
Minisitiri Uwacu Julienne wifatanyije n’abitabiriye iyi Siporo yavuze ko gutoza abana bakiri bato umuco wo gukunda gusoma bizafasha mu kubaka u Rwanda rushingiye ku bumenyi.
Yagize ati “Abana bacu mu miryango, utekereje ko umwana akenera umupira wo gukina, uko umwana akeneye kureba televiziyo, uko umwana akeneye kujya gukora imyidagaduro, ukibuka ko n’igitabo ari ngombwa. Cyane ko dushaka kubaka igihugu gishingiye ku bumenyi kandi ntabwo abantu badasoma bashobora kugira ubumenyi buhagije.”
Min. Uwacu yavuze ko nubwo mu Rwanda hakiri ikibazo cy’ibitabo bidahagije, ngo n’ibihari ntibikoreshwa ku buryo byaba urwitwazo. Gusa akemeza ko hakwiye kubaho amasomero menshi n’inzu zigurisha ibitabo nyinshi, ku buryo abagira umuhate wo gusoma batabura ibitabo.
Mutesi Gasana, umuyobozi w’isomero ‘Rise Education’ avuga ko u Rwanda nk’igihugi gishaka kugira ubukungu bushingiye ku bumenyi, buri muturage akwiye kugira igitabo cyo gusoma.
Yagize ati “Igitabo ni isooko y’ubukungu bushingiye ku bumenyi. Uko dukenera ibiryo by’umubiri bya buri munsi ni ko dukenera ibiryo by’ubwonko kandi ibyinshi bituruka mu bitabo.”
Mutesi Gasana avuga ko ubukene atari bwo bwakwitirirwa umuco wo kudasoma, ati “Ni imyumvire itarahinduka, niba ushobora kujya mu isoko ukagurira umwana ‘chocolate’ y’amafaranga ibihumbi bitanu (5 000 Frw) ni kuki utamugurira igitabo cy’amafaranga igihumbi kimwe (1 000 Frw), cyangwa bibiri (2 000 Frw).”
Ubu bukangurambaga bwo gukangurira abaturage gusoma buzakomereza mu gihugu hose, aho abana bifitemo impano zo kwandika bazajya bafashwa gusohora ibitabo bandika ku bufatanye n’imiryango itandukanye nka ‘Save the Children’.
Callixte NDUWAYO
UMUSEKE.RW


text:
Nyabihu: Kuva abatsinze urw’amasasu bahari, bizeye kuzafatanya nabo bakibohora burundu ku bukene
Abaturage bo mu karere ka Nyabihu bavuga ko nyuma y’uko ingabo za RDF, zibohoye u Rwanda hagahagarikwa Jenoside yakorerwaga Abatutsi, kuri ubu urugamba rw’amasasu rwarangiye hakaba hasigaye urwo kurwanya ubukene. Bakaba bizeye ko ngo ubwo uwatsinze urw’amasasu rwari rukomeye ntaho yagiye,bazafatanya nawe mu guhashya ubukene burundu.
Sindikubwabo Innocent umwe mu baturage,avuga ko ubuyobozi bw’akazu bwari bufite inkomoko muri aka gace,ahanini ngo bwatekererezaga abaturage.
Yongeraho ko kuba umuturage ataragiraga uruhare mu bimukorerwa ngo byazanaga ingaruka z’uko nta terambere n’inyungu abaturage rusange bageragaho,ahubwo ugasanga ibyakorwaga byaragiriraga umumaro abo bari bibumbiye mu kazu.
Mu gihe kuri ubu ngo hariho ubuyobozi bwiza,n’iterambere ngo rigenda rigerwaho kandi abaturage bakageranda bikura mu bukene.
Akomeza agira ati “Natwe ubungubu,mu myaka 21,tugomba gukomeza kuzirikana icyo abakoze urugamba rwo kwibohora baharaniye,uwo muhigo tugomba kuwukomeza. Wari umuhigo wabo,ariko ubu ku nshuro ya 21 n’umuhigo wacu. Kuko n’ubwo babohoye igihugu ku buryo bw’amasasu,inzira iracyari ndende,aho tugomba kwibohora mu bukene,mu mikorere,tukiteza imbere. Bityo urwo narwo ni urugamba.â€
Munyandamutsa we agira ati“ubwo abatsinze urw’amasasu rwari rukomeye bahari kandi bakaba badahwema gufatanya n’abaturage mu bikorwa byose;n’ubukene tuzabutsinda burundu.â€
Sindikubwabo we yakomeje avuga ko nk’abaturage bashima iterambere bamaze kugeraho kubera Leta y’ubumwe,nyuma y’imyaka 21. Agaruka ku mashuri yageze kuri bose,umuriro w’amashanyarazi wageze kuri benshi,imihanda n’ibindi bikorwa remezo biri muri Nyabihu.
Akaba asanga kuba mu myaka 21,byinshi bimaze kugerwaho,abaturage bazakomeza gutera imbere bakarushaho kwikura mu bukene.
Umuyobozi w’umurenge wa Rambura Gasana Thomas yibutsa abaturage ko nubwo aho uwo murenge uri haranzwe n’ubutegetsi bw’akazu,nta terambere bwabagejejeho nk’iryo bagezeho ubu.
Yongeraho ko asaba abaturage gusegasira ibyagezweho,no kugumya gufatanya n’ubuyobozi mu guteza imbere igihugu. Aboneraho gusaba cyane urubyiruko gutera ikirenge mu cy’abemeye kwitanga bakiri bato mu rugamba rwo kubohora u Rwanda kandi bakabigeraho. Urubyiruko rukaba rusabwa kuba imbaraga z’igihugu zubaka.
Ifoto yo hejuru ni iyerekana ko amashanyarazi n’imihanda irimo n’uwa kaburimbo yageze henshi,iykurikira ni inyubako y’uruganda ruzatunganya amata ruzatangira muri uyu mwaka,iya gatatu ni imashini zashyizwe mu ruganda rw’ibirayi narwo ruzatangira uyu mwaka.